Reubencf/Amharic_corpus huggingface dataset:
በተያያዘ ዜና የብአዴን ነባር ታጋይና ከፍተኛ አመራር የነበሩት አቶ አዲሱ ለገሠ በክብር መሰናበታቸው የተገለጸ ሲሆን፣ አቶ ዮሴፍ ረታም እንዲሁ ተሰናብተዋል፡፡ የደኢሕአዴን ሊቀመንበር፣ የሥራ አስፈጻሚ ኮሚቴ አባልና የማዕከላዊ ኮሚቴ አባል በመሆን ያገለገሉት ዶ/ር ካሱ ኢላላ እንዲሁ ከማዕከላዊ ኮሚቴ አባልነት በክብር መሰናበታቸው ተገልጿል፡
አባቴ ሁሌ የሚነግረኝ ነገር ነበር አራዳ ማለት ይለኛል አራዳ ማለት፡- ለነብሱ ያደረ፣ እውነተኛ፣ ፈሪ ያልሆነ፣ አላማውን በእውነት የሚገልጽ፣ ታዛዥ፣ ህብረተሰቡን በቅን የሚያገለግል፣ የሚያውቀውን በቅንነት የሚያሳውቅ፣ የፍቅር ሰባኪ፣ የሰላም መዝሙረኛ፣ የጥበብ ቅኝት ተቀኚ፣ የፍልስፍና አባት፣ የተበላሹ መንገዶችን ጠራጊ፣ ማስተዋልና ጥበብን በልቡ አስቀማጭ፣ በእውነት የዘነጠ፣ ለውሸት ቦታ የሌለው፣ ስጋን አደላዳይ፣ ነፍሱን አዳኝ፣ ከፍ ባለ ማማ ተቀምጦ ከአትሮኑሱ ስር የሚገኝ፣ የእውቀት ጫፍ ላይ ደረሶ ከፊደል ቆጣሪወች ጋር ፊደል የሚቆጥር፣ ከራሱ ከፍታ የህዝቡ ከፍታን የሚወድ፣ ከራሱ ድምቀት የአገርን መድመቅን የሚናፍቅ፣ ለታናሹ ታዛዥ፣ ለታላቁ አገልጋይ፣ አባቶቹን አክባሪ፣ እናቶቹን አፍቃሪ፣ ሲጠሩት አቤት ሲልኩት ወዴት የሚል፣ ቢዘምር ላገሩ፣ ቅኔ ቢቀኝ ለህዝቡ፣ ለነብሱም ለስጋውም ያደረ ማለት ነው። ይለኝ ነበር
ሁሉም ሰው እኩል ተሰጥኦ አይሰጠውም ለአንዱ ድምጽ፣ ለሌላው ደራሲነት፣ ለአንዱ መካሪ፣ ለሌላው አስተማሪ፣ ለአንዱ ቀዳሽ፣ ሌሌላው አራሽ፣ ብቻ ሁሉም የራሱ ተሰጥኦ አለው ዋናው ነገር ተሰጥኦህን በአግባቡ እና በእውነተኛ መንገድ መጠቀሙ ነው። እናም ርዕዮት ንጽ አእምሮ፣ ቆራጥ ልቦና፣ እውነት የሚናገር ብዕር፣ ተሰጥቷታል። ለዚህም ምስክር የምትጽፋቸው ጽሁፍ ይናገራል። እስር ሳይበግራት ጥንካሬዋን ያሳየች ከስር ከወጣችም በኃላ የብዕሯ ቀለም ሳይነጥብባት ስራዋን የቀጠለች ንጹህ ህሊና ያላት ያወቀችውን የምታሳውቅ የአገር አለኝታ የህዝብ መከታ የሆነች በኢትዮጵያዊያኑ ልቦና ውስጥ የሴት ጀግና ሆና የተቀመጠች አራዳ ነች።
እንዲህም ሆኗል ሁለት ጓደኛሞች ቡና እና ጊዮርጊስ ሲጫወቱ አንድ የጊዮርጊስ ስፖርት ክለብ ደጋፊ ሌላኛው ደግሞ የቡና ስፖርት ክለብ ደጋፊ ናቸው። ዘንድሮማ የደጋፊ ነገር ችግር የለብንም ንብ ደግፉ፣ ቢራቢሮን ደግፉ፣ ዝንብን ደግፉ፣ ጢንዝዛን ደግፉ፣ በግድም በእጅም ግንቦት20 ደግፉ፣ የሚባልበት ጊዜ ላይ ስለደረስን ድጋፌን በደንብ ትረዱታላቹሁ ብዬ እገምታለው። እናም የቡናው ደጋፊ ቡና ያሸንፋል የጊዮርጊስ ደጋፊ ጊዮርጊስ ያሸንፋል በማለት በ 1000 ብር ያሲዛሉ። ለማንኛው እንድንተማመን ውል ተጻጽፈን እንፈራረም ይላሉ። በውሉ መሰረት እንደሚተገበር ይስማማሉ። እንዲህ ይል ነበር ውሉ፡-
እከሌ የተባለው እና እከሌ የተባለው ዛሬ በዚህ ቀን ቡና እና ጊዮርጊስ በሚያደርጉት የእግር ኳስ ጨዋታ ቡና ካሸነፈም፣ ቡና ከተሸነፈ፣ እንዲሁም አቻ ከወጣ የቡና ደጋፊ የሆነው 2000 ብር የእከሌ መሆኑን በፊርማችን እናረጋግጣለን ብሎው ተፈራርመው ወደ እስታዲዮሙ ይገባሉ። በጨዋታውም ጊዮርጊስ ያሸንፍና በል ብሬን ብሬን እኛ እንደዚህ ነን ይለዋል የጊዮርጊስ ደጋፊ። የጎርጊሱ ደጋፊ መጻፍና ማንበብ አይችልም ነበር። ውሉን ምን እንደሚል ስላልተረዳው ክርክር ተጀመረ። በኋላ ላይ ክርክሩ ሲያይል ወደ ጋደኞቻቸው ወሰዱት ዳኝነትን ጠየቁ ጋደኞቻቸው ውሉን ሲያዩት በጣም ሳቁ። ቡና ቢያሸንፍም ቢሸነፍም አቻ ቢወጣም እሱ ይውሰደው ብለህ ነው እኮ ነው የፈረምከው አሉት። የዚህን ጊዜ በጣም ተናደደ። ብር ከመቁጠርህ በፊት ፊደል ቁጠር አሉት። እስከአሁንም እንዲህ እየተባለ ይቀለድበታል።
የብዕር አርበኛዋ ርዕዮት አለሙ በአንድ ብእር 17 አመት ጫካ ነበርን፣ ጀግና ነበርን፣ የሚሉትን ያርበደበደ ታንክ አለን፣ አዳፍኔ አለን፣ የሚሉትን ያዳፈነች። እውነት በመጻፏ ሽብር የመሰላቸው፣ ብዕሯን ከወረቀትጋር በማዋሃዷ ጀግና ነን ብለው የተኮፈሱትን ያራደች፣ የድንጋይ መሰረት ሳይሆኑ የእንቧይ ካብ መሆናቸውን ያሳየች፣ ብዕርተኛ ነች። የእርዮት ብእር ሰለ ሕዝብ ነጻነት የሚናገር፣ ሰለ አገሯ ክብር ቀለምን የሚተፋ፣ አስተማሪ ብእር ነው። መለስ ዜናዊ |<<ከሺ ጦር ባተሌ አንድ ብዕር የያዘ ሰው ለኛ ከባድ ነው>> ብለው እንደተናገሩት በአንዲት ብዕር ማንም አይደፈረንም ብለው የውሸት ፕሮፖጋንዳ ሲናገር የነበረውን የወያኔን ምሽግ ሚግ አብራሪ ወይም ታንከኛ ሆና ሳይሆን ያራደችው፣ ብዕሯ አሁን ስልጣን ላይ ያለውን ገዥ ፓርቲ ምን እንደሚል ያልገባቸው አልያም እውነት ውስጣቸው ስለሌ በብዕሯ ቀለም የተሸበሩት። እርሷ ግን እውነትን በመግለጽ፣ አገርን በመውደድ፣ ህዝብን በማክበር ብዕራን ያነሳች አራዳ ነች። እናም ብር ከመቁጠር ፊደል መቁጠር ይሻላል የሚለውን አባባል ጋብዥያቸዋለው። በእውቀት የበለጸገ እና በእውነተኛ መንገድ ላይ የቆመ ብዕር ያስተምረዋል እንጂ አያስፈራውምና ነው በብዕር የሚሸበር ያልተማረ ወይም በእውነተኛ መንገድ ያልቆመ ብቻ ነው።
እርዮት ስጋዋ የታሰረ ህሊናዋ ያልታሰረ ብዕርተና ነች። ገራፊን ገርፈሃል፣ አሳሪን አስረሃል፣ ገዳይን ገድለሃል፣ የምትል የእውነት ብዕር ያነሳች በዕረኛ ነች። ስጋችን ሲያገኝ የሚወፍር፣ ሲያጣ ደግሞ የሚከሳ ነው። አእምሮአችን ግን እውነትን ስንሰጠው ብቻ ነጻ አድርጎ የሚያኖረን የራሳችን ፍርድ ቤት ነው። ለአእምሮዋ እውነትን ያስገባች፣ እውነትንም ያወጣች፣ ከዘላለም ጸጸት የጸዳች፣ ከራሳ ጋር የተስማማች ብዕርተኛ ነች። ሕዝብ ማለት እሷ፣ እሷ ማለት ሕዝብ፣ መሆኑን ያስመሰከረች የዘመኑ የሴት ተምሳሌት የሆነች አራዳ ነች።
እንጂ አራዳ የሚለው ትርጉም እንደኛ ዘመን ትርጉም እንደተሰጠው የቃመና ያስቃመ፣ ያጨሰና ያስጨሰ፣ የጠጣና ያስጠጣ፣ ከፍ ብሎ የዘለለ እና የወደቀ፣ የሰረቀና ያሰረቀ፣ ያመሸና ያስመሸ፣ የጨፈረ እና ያስጨፈረ፣ እስታ በል፣ ላሽ በል፣ ተቄ በል፣ ጩባ፣ ፍሉስ፣ ሼባው፣ ጌጃው፣ ማኛው ,… የሚለው የሚጠቀም እና የሚያደርግ አራዳ አይደለም። እንደዚ አይነቱ ከራስ መጣላት፣ ከቤተሰብ መጣላት፣ ከጎረቤት መጣላት፣ ከህብረተሰብ መጣላት፣ ከአገር መጣላት፣ ብሎም ከእግዛቤሔር ጋርም መጣላት ነው። ስጋውንም ነብሱንም የሚጎዳ አራዳ የሚለው ትርጉምን አይስማማውም።
ሁላችንም አራዳ ለመሆን የአባቶቻችንን ምክር እንስማ እላለው። አራዳ በኢትዮጵያ ምድር በዝቶ ይብቀልባት፣ ይውጣባት፣ ይታይባት፣ ያብብባት። አራዳ ዶክተር ወላ እንጅነር፣ አራዳ ወታደር ወላ መምህር፣ አራዳ አርሶ አደር ወላ ኢንቨስተር፣ አራዳ ደራሲ ወላ ሃያሲ፣, አራዳ ሳይንቲስት ወላ ጂኦሎጂስት፣ አራዳ ፖለቲከኛ ወላ ዳኛ፣ አራዳ መሪ ..ሆኖ ታታሪ.. በህግ አዳሪ.. ህዝቡን አስከባሪ.. ያብዛልን ፈጣሪ።
በሁለተኛው የእድገትና ትራንስፎርሜሽን እቅድ ስብሰባ ላይ ጠቅላይ ሚንስትር ኣቶ ሃይለማርያም ደሳለኝ ሲናገሩ ኣገራችንን የሚበትኑ ኣጥፊ ዘሮች ያሏቸውን ሶስት ጉዳዮች ኣነሱ። ኣንደኛው ጠባብነት፣ ሁለተኛው ትምክህተኛነት፣ ሶስተኛው በሃይማኖት ሽፋን የሚራመድ ኣክራሪነት ናቸው ኣሉ። በመሰረቱ እነዚህን ጉዳዮች ኣቶ ሃይለማርያም ለመጀመሪያ ጊዜ ያነሷቸው ጉዳዮች ኣይደሉም። በ”ኢህዓዴግ” ውስጥ ብዙ ጊዜ የሚነሱ ሁሌም ሲባሉ የነበሩ ናቸው። ኣቶ ሃይለማርያም ኣዲስ ነገር ኣልተናገሩም ።
ለማናቸውም ግን እነዚህ ኣደገኛ ዘሮች ከየት መጡ? ኣገሪቱንስ ወዴት እየወሰዱ ነው? በርግጥ ከብሄር ፖለቲካው ኣዝማሪዎች ኣልፎ ወደ ታች ወርዶ የኔብጤው ተራው ህዝብ ኣካባቢ እነዚህ ዘሮች ጎልተው እየታዩ ነው ወይ? የሚለው ጉዳይና ኢትዮጵያ በምግብ ራሷን ያለመቻሏ ጉዳይ፣ የሰብዓዊ መብት ኣያያዝ ጉዳይ ሃላፊነት ለሚሰማው ኢትዮጵያዊ፣ ለዓለማቀፍ ተቋማትና ለኢትዮጵያ ወዳጅ ሃገራት ዲፕሎማቶች በጣም ኣሳሳቢ ጉዳይ ሆኖባቸው ኣያለሁ።
ወደ ጠቅላይ ሚንስትሩ ንግግሩ እንመለስና በመጀመሪያ እሳቸው ራሳቸው ያመኗቸው እነዚህ ሶስት ጉዳዮች በሰፊው የሚታዮት በኣንድ ሃገር ውስጥ ፖለቲካው በጠባቡ ሲቀረጽ፣ ወይም በየቤትህ እደር ኣይነት የፖለቲካ ጨዋታ ሲጀመር ወይም የፖለቲካው ጥብቆ ሲጠብ ነው። ሳይንሳዊ በሆነ ኣገላለጽ የማንነት ፖለቲካ (Identity Politics) የሚባለው ሲሆን በተለይ ብዙህ በሆነ ማህበረሰብ ውስጥ ይህ የፖለቲካ ስርዓት ሲዘረጋ የሚያመጣቸው ወይም ከዚያ የሚፈለፈሉ ችግሮች ብዙ ናቸው። የብሄር ፖለቲካ የማህበራዊ ካፒታል ምስጥ ነው። ለዚህም ነው ምሁሩ፣ ተማሪው፣ የተማረው፣ ያልተማረው ሁሉ ላለፉት ሃያ ዓመታት በላይ የብሄር ፖለቲካን ሲነቅፍ የነበረው:: የማንነት ፖለቲካ እነዚህን ኣደገኛ ነገሮች እንደሚያመጣ ብዙ ሳይንሳዊ ምርምር የሚጠይቅም ኣልነበረም። የብሄር ፖለቲካ ስነ- ልቦናው ራሱ ጠባብነት ነው። ከጎሳው ያላለፈ የፖለቲካ ስብእና ይዞ እንዲያድግ የሚያደርግ የፖለቲካ ኣስተሳሰብ የተጫነው በመሆኑ የጠባብነት መነሻው ይሄው የብሄር ፖለቲካ ነው።
ትምክህተኝነት የሚባለውም ከዚሁ ከጠባብ ኣስተሳሰብ የሚመነጭ የኣንድ ዛፍ ቅርንጫፍ ነው። ሰው ጠባብ ሲሆን ነው የሚመካው። በወንዙ በጎሳው ሲመካ ጠባብ ሆኖ ነውና። ጠባቦች ሁል ጊዜም ትምክህተኝነት ኣያጣቸውም። ሁለቱም ባህርያት የተያያዙ ከኣንድ መራራ የብሄር ፖለቲካ ምንጭ የሚቀዱ ናቸው። ጠቅላይ ሚንስትሩ ሲናገሩ ተማሪው ላይ ተጽእኖው ይታያል እንጂ እነዚህን ዘሮች የሚዘራው ኣስተማሪው ነው ኣሉ። ማን ነው የጠባብነትን ፖለቲካ የሚያስተምረው? ህወሃት “ኢህኣዴግ” ኣይደለምን? ህወሃት “ኢህዓዴግ” ከመምጣቱ በፊት ትግሬው፣ዓማራው፣ኦሮሞው ወዘተ. ኣብሮ ቁጭ ብሎ ሲጫወት መች የብሄር ነገር ትዝ ብሎት ያውቅ ነበር? ቢታወሰውም እየተቀላለደ ከመኖር ውጭ መራራ ስር ኣልነበረውም። ለእነዚህ ኣደገኛ ዘሮች መፈጠርና ማደግ ጥሩ መፈልፈያ የሆነው ራሱ የፖለቲካው ቤት መሆኑን መረዳት ብዙ ምርምር ኣልጠየቀም።
ቡድኖች ለምንድነው የብሄር ወይም የሃይማኖት ማንነታቸውን ይዘው ወደ ፖለቲካ የሚሳቡት? ካልን የፖለቲካን ሃይል መሳሪያ በማድረግ የቡድንን የወል ጥቅምና የበላይነት ለማረጋገጥ ነው። የፖለቲካው ስልጣን የመሳሪያ ሃይል ያለውንና የኢኮኖሚውን ክፍል ስለሚያዝ ያንን ቡድኖች መቆጣጠር ከቻሉ ለቡድናቸው ኣቋራጭ እድገት ዓይነተኛ መሳሪያ ሆኖ ስለሚያዩት ነው። በዚህ የፖለቲካ ድባብ ውስጥ ኣክራሪነት፣ ልዮነትን ማድመቅ የመከሰታቸው እውነት ለምን ጥያቄ ውስጥ ይከተናል? ሃይማኖታዊ ኣክራሪነትም የሚከሰተው ኣጠቃላይ የፖለቲካው ቅርጽ በማንነት ላይ ሲረብብ ሃይማኖታዊ ማንነታቸውን ይዘው ወደ ስልጣን እንዲሳቡ የሚያደርግ ስነ ልቡናዊ ድባብ ሲፈጠር ነው። በመሰረቱ ሃይማኖትን ማጥበቅ ማለት ኣይደለም ኣክራሪነት ማለት። ሃይማኖታዊ ኣክራሪነት የሚፈጠረው በሃይማኖቱ መሰረት ላይ የቆመ ፖለቲካ ለመመስረት መጣርና በጋራ ህልውና (coexistence) ኣለማመን ነው። በግለሰብ ደረጃም ሆነ በቡድን እንዲህ ዓይነት ባህርያት ሲገለጹ ኣክራሪነት መጣ እንላለን። ይህ ኣክራሪነት በኢትዮጵያ ከታየ ኣካባቢያዊ ኣስተዋጾዎች እንዳሉ ሆነው ራሱ የፖለቲካው ተፈጥሮና የመንግስት ኣያያዝ ከፍተኛ ኣስተዋጾ ማድረጋቸው ኣይካድም። በኣጠቃላይ ምንጩ የማንነት ፖለቲካ ሆኖ ሳለ ለምን የመንግስት ሰዎች እነዚህን ችግሮች እየጠቀሱ ኣጥፊዎች ናቸው እንደሚሉ ዶክተር ዳኛቸው በቅርቡ በ VOA እንዳስረዱት ለማንም ኣይገባም። “ጅራፍ ራሱ ገርፎ ራሱ ይጮሃል” ነው ያሉት?
ጠቅላይ ሚንስትሩ ራሳቸው እኮ ቢያንስ እንደ ብሄር ራሳቸውን የሚገልጹበት ታእታይ የፖለቲካ ስብእና ባይኖራቸውም በመልክዓምድር በተወሰነ የፖለቲካ ታእታይ ስብእና የታጠሩና ለፈጠራቸው ህወሃት ኣድርባይ ናቸው። የህወሃት ኣባላትም እንዲሁ የፖለቲካ ውስጣዊ ወይም ታእታይ ሰውነታቸው በብሄር ላይ የቆመ ጠባብ ነው። በርግጥ “ኢህዓዴግ” የሚባለውን ለብሰናል ለማለት ከሆነ ህዝቡ ኣይዋጥለትም። ከዚህ በፊት እንደገለጽኩት “ኢህዓዴግ” የሚባል ድርጅትም በዓለም ላይ የለም። ለምን የለም? ከተባለ ከማንነት ፖለቲካ ተፈጥሮ ጋር ያለውን ፍልስፍናዊውን ጉዳይ ልተወውና ኣንድ ጥቂት ተግባራዊ ነገር በማንሳት ላሳይ።
የዛሬ 40 ኣመት ገደማ ሁሉም እንደሚያውቀው ህወሃት ይቋቋማል።በዚህ ወቅት ህወሃት ሲፈጠር የነበረውን ህልም ተግባራዊ ለማድረግ ውሎ ኣድሮ ያስባል። ወደዚያ የሚያደርሰው ኣድራሽ፣ ኣድራሽ ብቻ ሳይሆን እስከ ፈለገው ጊዜ እንዲቆይ፣ ጊዜ እንዲያገኝ የሚያደርገው፣ የሚያግዘው የፕሮጀክት ግብዓት ፈለገ። ጥሩ ኣድራሽና ፕሮጀክት ማስፈጸሚያ የሚሆነው የተለያዩ ብሄሮችን ስም የያዙ የፖለቲካ ድርጅቶችን መፈልፈል ሆኖ ኣገኘው:: በመሆኑም እንደ ኦህዴድ፣ ብዓዴን የመሳሰሉትን ሁሉ ፈለፈለ። እነዚህ ድርጅቶች የህዝብ ብሶት የወለዳቸው፣ ህዝብ የጠየቃቸው ኣይደሉም። ህወሃት ራሱ ለፕሮጀክቱ ግብዓት ይሆኑለት ዘንድ በኣምሳሉ የቀረጻቸው ናቸው። በሌላ ኣገላለጽ እነዚህ ድርጅቶች ራሳቸው ህወሃት ናቸው። ምንምን እንኳን የተለያየ ብሄር ኣባላትን ይዘው ቢመሰረቱም ተገትረው ብናይም በህወሃት ብሶት፣ በህወሃት ራእይ፣ በህወሃት እጅ የተፈጠሩ በህወሃት የህወሃት ናቸው። ኣንዳንዶቹ ድርጅቶች በተለይም ኦህዴድ እንደሚወራው ኣንዳንድ መሪዎቹ የህወሃት ኣባላት ስማቸውን እየቀየሩ ኣመራር ላይ የነበሩበት ሁኔታም ነበር።
“አንዳንድ ወገኖች …. ስድብ መስሏቸው “ወያኔ” አሉኝ ከጥቂት አመታት በፊት ለተመሳሳይ ጉዳይ በረከት ስምዖንያለውን አስታወሱኝ “ሁላችንም ወያኔ ነን” አዎ አሁንም ሁላችንም ወያኔን ነን…..እኔ ወያኔ ኢህአዴግ ነኝ! Je Suis Woyane! …. በዚህም ኩራት ይሰማኛል፡፡ እኔ ወያኔ ነኝ! ሁላችንም ወያኔ ነን! ይህን ችግርየሚፈታውም በወያኔነት ነው! …እንበርታ፡፡”
በኣንጻሩ ከህወሃት ኣባላት መንደር ሁላችንም ኦህዴድ ነን ወይም ደህዴግ ወይም ብዓዴን ለማለት ጨርሶ ታስቦ የማያውቅ ጉዳይ ነው። ምክንያቱም እነዚህ ድርጅቶች እንደ ፖለቲካ ድርጅት በህወሃት ህሊና የሉምና። እንዴውም ኣቶ መለስ እንኳን ከዚህ ቡድን ተወለድኩ ብለው ጠባብና ትምክህተኛነታቸውን በኣደባባይ ሲናገሩ ተደምጠው ነበር። ይሄ ነው ጠባብነት፣ ትምክህትና ኣክራሪነት የሚባለው።
በኣጠቃላይ የሆነ ኣጀንዳ ይዞ የተነሳው ህወሃት ሲሆን በየመንገዱ ለፕሮጀክቱ ማስፈጸሚያ የሚሆኑትን የፖለቲካ ድርጅቶችን የፈለፈለ ሲሆን እነዚህን ግብዓቶች ይዞ ሁዋላ ላይ “ኢህዓዴግ” የሚል ስያሜ ይዞ ብቅ ይላል። “ኢህዓዴግ” የራሱ የህወሃት ፕሮጀክት ማስፈጽሚያ ሲሆን እንደ ፖለቲካ ድርጅት ግን ኣለ ማለት ኣይቻልም። ለዚህም ነው ራሱ በኣድራሽነት የተሰራውና የሚኖረውም። ግንባር በተፈጥሮው ኣድራሽ ሲሆን ይህ በግንባርነት የተዋቀረ ቤት የዚሁ የህወሃት ሌላው የኣዲስ ኣበባ ቤት ነው። በርግጥ ወደ ተራው ኣባል ኣካባቢ ስናይ የዋህነት ሊኖር ይችላል። ተሰብስበው ግምገማ ሲባል፣ እቅድ ኣውጡ ኣውርዱ ሲባል “ኢህዓዴግ” በህይወት ያለ ይመስላቸው ይሆናል። የለም። ተላላ መሆን ኣያስፈልግም። ህወሃት እነዚህን ድርጅቶች ሲያቆም ኣዲስ ኣበባን ለመቆጣጠር ብቻ ሳይሆን ከዚያ በሁዋላ ደህንነቱንና ወታደሩን እንዲሁም ኢኮኖሚውን እስኪቆጣጠር ግብዓት ስለሚሆኑት ነው። በርግጥም በኣሁኑ ሰዓት በነዚህ ድርጅቶች እገዛ ህወሃት እነዚህን ህልሞቹን ኣሳክቷል። ኣቅጣጫ ነው ያጣው። በመሆኑም የነዚህ ድርጅቶች ኣባላት መታለሉን ማቆም ኣለባቸው። መንቃትና ለለውጥ መነሳት ያስፈልጋል። በቂምና በበቀል ላይ ሳይሆን ሁሉን ነጻ የሚያወጣ የወደፊቱን በማሰብ ላይ የተመሰረተ ቢሆን ነው የሚሻለው።
በኣጠቃላይ የሚንስትሮቻችን የመሪዎቻችን ታእታይ የፖለቲካ መሰረት የወንዝ ፖለቲካ በመሆኑ ከዚህ የብሄር ፖለቲካ ዘር የሚወለደው ያው ጠባብነትና ኣክራሪነት ከመሆን ኣያልፍም።ውጭ ጉዳይ ሚንስትር ዶክተር ቴድሮስ ኣድሃኖም ከፍ ሲል እንዳየነው እኔ “Je Suis ወያኔ ነኝ” ብለዋል። ይሄ እውነተኛ የፖለቲካ መሰረታቸው ሊሆን ይችላል። የሚገርመው ግን እኚህ ሰው ኣንድ ጊዜ ኒዮርክ በተደረገ ስብሰባ ላይ “ ኒውዮርክ ሜልቲንግ ፖት ናት” ብለው በስሜት ተናገሩ። መልቲንግ ፖት የህወሃት ኣስተሳሰብ ጸር ነው። ባህላዊ ውህደት ማለት ነው ሜልቲንግ ፓት ማለት። እኚህ ሰው ምን ኣልባት ተለውጠው ከሆነ ይህን ያሉት እንዳንል የኒውዮርኩን ንግግር ካደረጉ በሁዋላ ነው እኔ “ Je Suis ወያኔ ነኝ” የሚሉን። እሳቸው ይህን ይበሉ ፣ እኔ ደግሞ Je Suis ኢትዮጵያዊ! እናንተስ?
እንግዲህ ጠቅላይ ሚንስትር ኣቶ ሃይለማርያም ይህን ዘር ኣጥፊ ነው ብለው ካመኑ በዚህ የወንዜ ፖለቲካ ቤት ውስጥ መዋል ማደር የለባቸውም። ሌሎች ምስጢሩ ያልገባቸው የዋህ የህወሃት፣ የብኣዴን፣የደህዴግ ወዘተ ኣባላት ከዚህ የፖለቲካ ኣስተሳሰብ ወጥተው ጠባብነትን የህወሃትን የበላይነት መዋጋት ኣለባቸው። የጠባብነትና የትምክህት ዋና የሆነውን የብሄር ፓለቲካ ቤት ግድግዳውንና ጣራውን ለመንደል የውስጥ ኣርበኞች መሆን ኣለባቸው። ለለውጥ መነሳት ኣለባቸው።የተባበረችውን ኢትዮጵያን ለመገንባት ትውልዱ ሁሉ ኣምርሮ መነሳት ኣለበት።የተባበረችውን ኢትዮጵያን የምንገነባው ደግሞ ከብሄር ፖለቲካ ስንወጣ፣ ስምምነት ውስጥ ስንገባ ነው። ይህ ስምምነት የህዝብ ውክልና በሌላቸው በዚህ ኣርባ ኣመት ባፈራናቸው እዚህም እዚያም በተኮለኮሉ ፓርቲዎች መካከል ኣይደለም። ወደ ባህላዊ ቡድኖች ታች ድረስ ወርዶ ህዝቡ ተወያይቶ ቁሳዊና መንፈሳዊ ባህሉን ኣዋጥቶ ኣገሩን እንዲገነባ የሚያደረግ ሰፊ ስምምነት ነው።ለዚህ ደግሞ ኣገሪቱ የሆነ የጽሞናና የሽግግር ጊዜ የሚያስፈልጋት ሲሆን በዚህ ከፍተኛ ኣሳብ ላይ ሁሉም መጠቅለል ይኖርበታል። ይህ ካልሆነ ህወሃት የዘራው ዘር ከፍተኛ ኣደጋ ውስጥ ሊጥለን ይችላል።
ኣዲሲቱ የተባበረችው ኢትዮጵያ ከብሄር ፖለቲካ ወጥታ በተሻለ ውቅር ልትሰራ ይገባል። የማንነት ኪሳራ እንዳይመጣብን በኣንድ በኩል የተደራጀ የባህል መንግስት መስርተን ባህላችንን እየተንከባከብንና እየተደሰትን በሌላ በኩል ፖለቲካዊ ቤት መስራት እንችላለን። እንደ ኢትዮጵያ ብዙ መልካም ታሪክና ባህላዊ እሴቶች ያሉዋትን ኣገር ለማስተዳደር የዚህ ዓይነት ሲስተም መዘርጋቱ ሰላምን፣ ልማትና ዴሞክራሲን ያፋጥንልናል። ከዚህም በላይ ለዜጎች ርካታን ይሰጣል።
ከልጅነት ጊዜየ ጀምሮ በእድሜ የበሰሉ ሰዎች የሚሰጡት ትምህርት ይማርከኝ ነበር። ኣረጋውያን ሲያወሩ ጠጋ ብሎ ማዳመጥ ርካታን ይሰጠኛል ። ከእለታት ኣንድ ቀን እንዲሁ ኣንድ የእድሜ ባለጸጋ ኣገኘሁና በተፈታ ስሜት ወግ ጀመርን:: እኚህ ሰው ከሚናገሩት የሚበዛው ያለፈው ዘመን ምን ያህል የተሻለ እንደነበር ነው። ምን ኣልባት በኢኮኖሚ ጥንት የተሻሉ ነበሩ ማለት ነው፣ ኣሁን ኑሯቸው ኣሽቆልቁሏል ማለት ነው፣ ብየ እንዳላስብ ኣይደለም። ልጆቻቸው የተሻለ ገቢ ኣላቸው። እሳቸውም ድሃ የሚባሉ እንዳይደሉ ኣውቃለሁ። ምንድነው ወደ ኋላ የሚጎትታቸው? ምን ኣጥተው ነው? የሚል ጥያቄ ይዞኝ ነበር። በሳቸው የልጅነት ጊዜ በእግር ነበር ይጓዙ የነበሩት፣ ኣሁን በመኪና ይሄዳሉ፣ የተሻለ ልብስ ፣ የተሻለ ጫማ፣ የተሻለ ምግብ፣ የተሻለ ነገር…. እንዳላቸው መረዳት ችያለሁ። እኚህ ሰውም ይህንን ሁሉ ይደሰቱበታል። ይሁን እንጂ ያጡት ነገር ደግሞ ወደ ሁዋላ ሲጎትታቸው ኣየሁና ሁዋላ ላይ ለራሴ የተረዳሁት ነገር እኚህ ሰው ያጡት ባህል ነው ማለት ነው ብየ ደመደምኩ። በለውጥ ስም የሚወዱዋቸውን ባህሎቻቸውን ኣጥተዋል። ኣንቱ የተባሉ ሽማግሌዎችን ከሰፈራቸው ኣያዩም፣ ክብረ በዓላትን ሲያዩ ይገረማሉ፣ የጠፉ ባህላዊ ተቋማት ይናፍቋቸዋል፣ ወዘተ.
እኚህ ሰው ዘመናዊውን ዴሞክራቲክ የሆነ መንግስት ማየት ይፈልጋሉ። በርግጥ ደግሞ ባህላዊ ተቋሞቻቸው ቢያንስ ከነ ሙሉ ሃይላቸውም ባይሆን በቅርስነት በህይወት ማየት እንደሚፈልጉ ተማርኩ። እኚህ ሰው ኢትዮጵያን ቢወዱም ኣገራቸው የድሮ ሞገሷን የተገፈፈች ኣድርገው እንደሚያስቡ ገመትኩ። ርግጥ ነው ቁሳዊም ሆነ መንፈሳዊ ባህልን ማጣት እንደ ሃገርም እንደ ዜጋም ይከነክናል ይጎዳልም።ሌሎች የኢኮኖሚ ህይወታቸው እያደር እየደቀቀ የመጣ ሰዎችም እንዲሁ የድሮውን ጊዜ ሲናፍቁ ብዙ ጊዜ እሰማለሁ። ጥያቄያቸው ኢኮኖሚያዊ ብቻ ሳይሆን ባህላቸውንም እንደናፈቁ መረዳት ይቻላል። ለዚህ ነው ኣዲሲቱ ኢትዮጵያ የተደባለቀውን ፖለቲካዊ ማንነትና ባህላዊ ማንነት በመለየትና በተለያየ ቤት እንዲያድሩ በማድረግ የተሻለ ስርዓት መዘርጋት ያስፈልጋታል የሚያስብለን ። የተባበረችውን ኢትዮጵያን የምንመሰርተውም እንዲህ በጠነከረ ማህበራዊና ፖለቲካዊ መሰረት ላይ መሆን ኣለበት። ለዴሞክራሲ፣ ለለውጥ የምናደርገው ትግል ሁሉ Je Suis ኢትዮጵያ መርሃችን ኣድርገን የተባበረችውን ኢትዮጵያን እንገንባ። ኢትዮጵያውያን የተባበረችውን ኢትዮጵያን ገንብተን ትኩረታችንን ሁሉ በምግብ ዋስትና ላይ ልናደርግ ይገባናል። ተመልከቱ እስቲ። ኢትዮጵያ ባለፉት ኣስር ኣመታት ያለማቋረጥ በጥንድ ቁጥር እያደገች ነው ተባለ። ጠቅላይ ሚንስትሩ በቅርብ ጊዜ ኢትዮጵያ በምግብ በብሄራዊ ደረጃ ራሷን ቻለች ኣሉ። እነሆ በማግስቱ ዛሬ በጥቂት ወራት ውስጥ ለ4.5 ሚሊዮን ህዝብ ኣስቸኳይ የምግብ እርዳታ ያስፈልጋል ተባለ። የተባበሩት ህዝቦች ድርጅት የሰባዊ መብት ኣጋር ድርጅትና መንግስት ይህን ገልጸዋል። በእኔ እምነት ይህም ይፋ የሆነው በተባበሩት ህዝቦች ድርጅት ቅስቀሳ እንጂ መንግስት ይህ ነገር ወደ ኣደባባይ ሳይወጣ የሆነው ቢሆን የሚመርጥ ነው የሚመስለኝ። የሚገርመው ዛሬ በብሄራዊ ደረጃ ራሳችንን በምግብ ቻልን ያሉን ጠቅላይ ሚንስትር ለተራቡ ሰዎች ቀለብ ለመግዛት ከሚያስፈልገው ተጨማሪ $ 230 ሚሊዮን ውስጥ $33 ሚሊዮን የሚሆነውን ብቻ ነው መንግስት መሸፈን የሚችለው። ቀሪውን 200 ሚሊዮን ገደማ ዶላር ባስቸኳይ የዓለም ዓቀፉ ማህበረሰብ ርዳታ እንዲያደርግ ልመና ጀምረናል። ይህ ማለት ደግሞ በምግብ በብሄራዊ ደረጃ ራሳችንን ኣልቻልንም ነበር ማለት ነው። ለብዙ ዓመታት በጥንድ ቁጥር ኣድጊያለሁ ዓለም ያጨብጭብልኝ ስትል የነበረች ኣገር ዛሬ ለጥቂት ወራት እንኳን ዜጎቿን መታደግ ኣልቻለችም። ዓለም ዓቀፉ ማህበረሰብስ ምነው ዛሬ ጠዋት በምግብ ራሳችንን ቻልን ብልችሁ የለም እንዴ? ቢለን ……ያሳፍራል። ኢትዮጵያውያን ፖለቲከኞች በውነት ኣጃንዳቸው ሁሉ ይህ ነው ሊሆን የሚገባው። ይህቺን ኣገር በምግብ ራስዋን የማስቻል ስራ ነው መቅደም ያለበት። ሰው በሚራብበት ኣገር የብሄር ፖለቲካ ቅብጥርሴ ሃላፊነት የጎደለው ተግባር ነው። ለውጥና ሪፎርሜሽን ይመግበናል፣ ማህበራዊና ፖለቲካዊ ችግሮቻችንን ይፈታልና ለለውጥ ታጥቀን እንነሳ።
ሶማሌ፤ ምሥራቅ ሐረርጌ መቶዎች ሰዎች ሲገደሉ-የሶማሌ ክልል መሪዎች ተጠያቂ ሆነዉ ታሰሩ።ልዩ ፖሊስ ተወገዘ።ደቡብ ኢትዮጵያ ከአዋሳ እስከ ወልቂጤ ለሞተ-ለተፈናቀለዉ ተጠያቂ የተባሉ የየአካባቢዉ ባለሥልጣናት ከስልጣን መነሳታቸዉ ተግሯል።አሶሳም እንዲሁ።የጌዲዮ-ጉጂስ? የአዲስ አበባስ? ምናልባትም ከአሸዋ ሜዳ በተጫነ አሸዋ እና ድጋይ በተሰራ ቤት ተቀምጠዉ የእዚያዉ የአዲስ አበባ፤ የቡራዩ እና የአካቢዉን ግድያ፤ ዘረፋ እና ቃጠሎ ለማስቆም ያልፈለጉ፤ ቸል ያሉ ወይም ያልቻሉ ባለሥልጣናት ለፍትሕ እስኪቀርቡ ምን ያሕል ጊዜ ይፈጅ ሆን?
የፌደራል ይሁን የክልል፤ የወረዳ ይባል የቀበሌ ባለሥልጣን ወይም የፀጥታ አስከባሪ የሕዝብን ሠላም እና ደሕንነት ማስጠበቅ እንጂ ሕዝብ ከተገደለ፤ከተሰደደ በኋላ «ለቅሶ ደራሽ»፤ አስከሬን ቆጣሪ ፖለቲከኛ አያስፈልገዉም።
ኢትዮጵያ የሠላም፤የዴሞክራሲ፤የፍትሕ ነፃነት ጅምር ተስፋዋ ባይጠፋ በጎሳ ግጭት፤ግድያ፤ ደብዝዟል።የኢትዮጵያዊዉ አንድነት፤የመቻቻል፤መደጋገፍ ነባር ወግ ጨርሶ ባይሰበር ግራ ቀኝ እየታላጋ ነዉ። የአዲስ መሪዋ የመፈቃቀር፤የይቅርታ፤ መደመር መርሕ ባይቀጭ እየተዉገረገረ ነዉ።ባለፉት ሰባት-ስምንት ወራት ሶማሌ፤ሐረርጌ፤ ቦረና፤ ኮንሶ፤ አሶሳ፤ አዋሳ፤ ወልቂጤ፤ ጌዲዮ፤ወይም ጉጂ ላይ ኢትዮጵያዉን ጎሳ ለይተዉ ሲተላለቁ ለአዲስ አበቦች «የሩቅ ሐገር» ጥፋት፤ ወይም ያለፍ አገደም አጋጣሚ መስሎ ነበር።አዲሱ ዓመት ካዲስ ተስፋ ጋር በበረቀ ማግሥት ግን አዲሱ ተስፋ ባዲስ ደም ይበከል ገባ።አዲስ አበባ፤ ቡራዩ፤አሸዋ ሜዳ፤ከታ የነዋሪዎቻቸዉን ሕይወት፤ደም፤አካል፤ ሐብት ንብረት ለጎሳ ዛር ገበሩ።
የኢትዮጵያ የፌደራል ፖሊስ ባለፈዉ ሳምንት እንዳስታወቀዉ አዲስ አበባ ዉስጥ በተደረገ ሰልፍ መሐል የፀጥታ አስከባሪዎችን የተተናኮሉ አምስት ሰዎች በፖሊስ ተገድለዋል።የአዲስ አበባ ፖሊስ ግን በሚጠብቃት ከተማ የሆነ እና ያደረገዉን ለሕዝብ ለማሳወቅ ከአንድ ሳምንት በላይ ፈጀበት።ዛሬ አረዳን።
የአዲስ አበባ ፖሊስ ኮሚሽነር ሜጀር ጄኔራል ደግፌ በዲ።አዲስ አበባ አካባቢ በተለይ ቡራዩ፤አሸዋ ሜዳ፤ከታ እና በአካባቢያቸዉ ነዋሪዎች ላይ በጅምላ የዘመተዉ ወጣት በትንሽ ግምት 58 ሰዉ መግደሉን ባለፈዉ ሳምንት ሰምተናል።አስራ አምስት ሺሕ የሚሆን ሕዝብ ተፈናቅሏል።
አዲስ አበባ፤ ቡራዩ ይሁን ከዚያ በፊት በየስፍራዉ የተከሰተዉ ጎሳ ጎሳን ለይቶ የመግደል፤ ማሰደድ የመዝረፍ አባዜ የሕግ ባለሙያ እና ደራሲ ሙሉጌታ አረጋዊ እንደሚሉት 27 ዘመን ሲሰበክ የኖረዉ የዘር አስተሳሰብ እና ስሜት ዉጤት ነዉ።
የሕግ መምሕር ሙሉ ጌታ አረጋዊ፤ የጎሳ ልዩነት እፍቅረኞች መሐል ድረስ ዘልቆ ፍቅርን ወይም ትዳርን ማመሰቃቀሉን የሚተርክ ልቦለድ መፅሐፍ በቅርቡ አሳትመዋል።አቶ ሙሉ ጌታ እንደሚያምኑት አሁን በየስፍራዉ በጎሰኝነት አስተሳሰብ እየተገፉ የሌላ ጎሳ አባልን የሚገድሉ፤ ወይም ለአስገዳዮች መሳሪያ የሚሆኑት አብዛኞቹ በዘመነ-ኢሕአዴግ የተወለዱ እና ያደጉ ወጣቶች ናቸዉ።
አቶ ሙሉጌታ እንደሚሉት ኢትዮጵያዊ አስተሳሰብ ታፍኖ ጎሳኝነት፤ ክልላዊነት ወይም ብሔረሰባዊነት መንገሱ የሕዝብን አድነት ሸርሽሮ የገዢዎቹን እድሜ ማራዘም እስከቻለበት ጊዜ ድረስ ለማራዘም ጠቅሟቸዋል።የገዢዉ ፓርቲ መሪዎች በሕዝብ ግፊት ተቀያይረዉ አዲሶቹ መሪዎች ባጭር ጊዜ መመለስ የነበረበትን የሕዝብ ጥያቄ መመለሳቸዉ አላነጋገረም።
ከኤርትራ ጋር ሠላም መስፈኑ፤ አማፂያን እና ስደተኛ ፖለቲከኞች ለሰላማዊ ትግል ወደ ሐገር መመለሳቸዉ የጠቅላይ ሚንስትር ዐብይ አሕመድ መንግሥት ከወሰዳቸዉ እርምጃዎች ጥቂቶቹ ናቸዉ።
እርምጃዎቹ የአብዛኛዉን ኢትዮጵያዊ ድጋፍ ማግኘታቸዉ አያጠያይቅም። ከገዢዉ ፓርቲ እስከ ቀድሞ አማፂያን መሪዎች፤ ከፖለቲካ አቀንቃኞ እስከ ደጋፊዎች፤ ከፀጥታ አስከባሪዎች እስከ መንግስት ሠራተኞች ያሉት የአብዛኞቹ አመለካከት ባሮጌዉ የዘር አስተሳሰብ የተቃኘ መሆኑ እንጂ ክፋቱ።
የጠቅላይ ሚንስትር ዐብይ መንግስት ባጭር ጊዜ ሊመለሱ የሚችሉ የህዝብ ጥያቄዎችን መመለሱን፤ የይቅርታ እና የመደመር አስተሳሰብን ለማሥረፅ መጣሩን፤ ከሁሉም በላይ ዴሞክራሲ፤ፍትሕ እና እኩልነትን ለማስፈን ቃል መግባቱን ያልደገፈ፤ያላደነቀ፤ ወይም ያልተቀበለ ኢትዮጵያዊ ካለ እሱ በርግጥ በለዉጡ ጥቅም ያጣ ነዉ።ይሁንና መንግሥት የሕዝብ ድጋፍ ሞልቶ የተረፈዉን ያክል የህዝብን ምርጫ፤ ሰላም እና ደሕንነትን ማስከበር ግን አንድም አልቻለም ወይም ዳተኛ ነዉ።የመብት ተሟጋች ድርጅቶች እንደሚሉት ቢያንስ የቡራዩ ሕዝብ አደጋ እንደሚጣልበት ሲዛትበት ለፀጥታ አስከባሪዎች የድረሱል ጥሪ አሰምቶ ነበር።የደረሰለት የለም።
አዲስ አበባ ዉስጥ 28 ሰዎችን ከመገደል ለማዳን ያልፈየደዉ ፖሊስ፤ የአዲስ አበባ ፖሊስ ኮሚሽነር ሜጀር ጄኔራል ደግፌ በዲ ዛሬ እንዳሉት አሁን ወጣቶችን በጅምላ እያፈሰ በየጦር ሠፈሩ እያጎረ ነዉ።የሕግ ባለሙያ ሙሉ ጌታ አረጋዊ የፖሊስን እርምጃ ፍትሐዊነት ይጠይቃሉ።
እርምጃ በመደገፍ በየአደባባዩ የሚሰለፈዉ አንዳዴም የቦምብ ማብረጃ የሆነዉ ሕዝብ የጎሳ ዛር በሚያሰደልቃቸዉ እብሪተኞች በካራ መታረዱ፣ ብዙዎች እንዳሉት ዘግናኝ፤ አሳዛኝ፤ አሳሳቢ፤ አስጊም ነዉ።የፌደራል ይሁን የክልል፤ የወረዳ ይባል የቀበሌ ባለሥልጣን ወይም የፀጥታ አስከባሪ የሕዝብን ሠላም እና ደሕንነት ማስጠበቅ እንጂ ሕዝብ ከተገደለ፤ከተሰደደ በኋላ «ለቅሶ ደራሽ»፤ አስከሬን ቆጣሪ ፖለቲከኛ አያስፈልገዉም።
1.አመልካቾች ይህ ማስታወቂያ በጋዜጣ ከወጣበት ቀን ጀምሮ ባሉት 7/ሰባት/ ተከታታይ የሥራ ቀናት ውስጥ ከመስቀል አደባባይ ወደ ደብረዘይት በሚወስደው መንገድ መሻለኪያ ሸዋ ዳቦ ፊትለፊት በሚገኘው የኮርፖሬሽኑ ዋና መ/ቤት የሰው ኃብት ልማት ቢሮ ሲቪ፣የትምህርትና የስራ ልምድ ማስረጃችሁን ዋናውን እና የማይመለስ ፎቶ ኮፒ በመያዝ በአካል ቀረባችሁ መመዝገብ የምትችሉ መሆኑን እንገልፃለን፡፡
ድሕረ ባይታ (Overview) - ትንቢት ሃጌ እቲ ነብዪ፡ - ናይ’ዚ ትንቢት’ዚ ነብዪ ሃጌ ባዕሉ እዩ፡ ነቶም ካብ ምርኮ ዝምለሱ ዝነበሩ ብመገዲ ዘሩባብኤል ኣብ እዋን ንጉስ ቂሮስ ናይ ፋርስ ከምዝተነበየሎም ድማ ርዱእ ይገብሮ። ዝተነበየሉ እዋናት ኣብ እዋን ምህናጽ ቤተ-መቅደስ ምዃኑ እዝራ…
ኣብ መጽሓፍ ቅዱስና ዝተጠቕሱ ብዙሓት ናይ እምነት ኣቦታት ዝዀኑ ጀጋኑ ተጠቒሶም ኣለዉ። እዞም ሰባት ብፍርሓት ኣምላኽ መሊኦም ኣብ እምነት ጸኒዖም ብሕጋግቱ ተመሪሖም ንፍቓዱ ነቢሮም ንኽብሩ ደው ኢሎም ብመከራ ተፈቲኖም ነቲ ዝተጸውዕሉ ኣብ ፍጻሜ ኣብ ጺሖም ኣብ ፍቕሩ ጢሒሎም ኣብ ግዜ…
በኢትዮጵያ ፕሪምየር ሊግ ተሳታፊ የሆኑ ክለቦች ሊጉ ከመጀመሩ አስቀድሞ ራሳቸውን ለማዘጋጀት ከሚረዷቸው ውድድሮች አንዱ የሆነው የደቡብ ካስትል ዋንጫ ነገ ይጀመራል፡፡ ዛሬ በሴንትራል ሆቴል የእጣ አወጣጥ ስነ ስርአት ሲደረግም የክለብ አስልጣኞች ፣ ቡድን መሪዎችና የደቡብ ክልል እግር ኳስ ፌድሬሽን ፅ/ቤት ሀላፊ አቶ ወልደ ሚካኤል መስቀሌን ጨምሮ ጥሪ የተደረጋለቸው እንግዶች በመገኘት ስነ ስርአቱን ታድመዋል፡፡
ወልዋሎ አዲግራት ዩኒቨርሲቲ በውድድሩ ላይ የሚካፈል ዘጠነኛው ተሳታፊ የነበረ ቢሆንም የመስቀል በአልን በማስመልከት በአዲግራት በሚደረግ ውደድድር እንደሚካፈል በማሳወቅ ከውድድሩ ተገሏል፡፡
ነገ ውድድሩ ሲጀመር በ8:00 ሀዋሳ ከተማ ከፋሲል ከተማ የመክፈቻ ጨዋታ ያደርጋሉ፡፡ በመቀጠል ደግሞ በ10:00 ወላይታ ድቻ ከኢትዮጵያ ቡና ይጫወታሉ፡፡ ዕሁድ እለት ከምድብ 2 አርባምንጭ ከተማ ከድሬዳዋ ከተማ በ8:00 ፤ ሲዳማ ቡና ከወልዲያ በ10:00 በሀዋሳ አለም አቀፍ ስታዲየም ጨዋታቸውን የሚያደርጉ ይሆናል፡፡
በ1980 ዎቹ የመጀመሪያ ሩብ ዓመታት ውስጥ ደቂቃዎች ይበራሉ። ሰዓታት ቀናትና ወራት ይከንፋሉ። ድርጊቶች ጊዜን ይሻማሉ። ሌትም እንደቀን የእንቅልፍ ወጉን አጥቷል። ክንዋኔዎች እየተቀጣጠሉ እየተሰናሰሉ ወደ ፊት ይገሰግሳሉ። ታሪክ ይሰራል፤ ይገነባል፤ያድጋል። ዓላማ ከሰንደቅ ላይ ከየአቅጣጫው ይውለበለባል። ላንዱ ወገን እንደታቦት ይመለካል። ሌላው እንደ ሰብዓ ሰገል ኮከብ በመሪነት ይታወቃል። መፈክሮች በየከተማው፣ በየጋራው፣ በየሸንተረሩ፣ በየሜዳው፣ በየምሽጉ ያስተጋባሉ።
መድፎች ያጓራሉ፤ ሚሳይልና ሮኬት ይወነጨፋሉ፤ ታንኮች ይርመሰመሳሉ። ጥይቶች ይንጣጣሉ፤ ቦንቦች ይፈነዳሉ፤ሚግና ሄልኮፕተሮች እቶን ያስታውካሉ፤ ሳንጃ ለሳንጃ ይሞሻለቃል፤ደም እንደ ጎርፍ ይፈሳል። አካል ይበሳል፤ ይሰነጠቃል፣ ይቦደሳል፣ ይጎመዳል፣ ይደቃል፣ ይጨሳል፣ … ሕይወት ከሞት ይተናነቃል።
ደርግ ሰራዊቱን፣ስንቁንና ትጥቁን ከከተማ ወደ በረሃ ያዘምታል። የነፃነት ታጋዮች ኃይላቸውን ከበረሃ ወደ ከተማ ያዘምታሉ።ጉዞ በሞት ፅልመት ውስጥ ነው። በእሳት ነበልባል ውስጥ። ሰው ብቻ ሳይሆን የዓላማም ምንነት የሚፈተንበት እሳት። የዓላማ ፅናት በድል አድራጊነት የሚረጋገጥበት ጉዞ።
የካቲት 1980 «ዘመቻ ድልድል» በተባለ ስምሪት የትግራይ ህዝብ ሽሬ፣ አክሱም፣ አድዋ፣ አዲግራት፣ ውቅሮ፣ ማይጨውና ኮረም ላይ ደርግን ገጠመ። የቀዳማይ ወያኔ የትግልና የድል ድባብ ገዘፈ፤ መሬት ቀውጢ ሆነች፤ ሰማዩ ቀላ። 604ኛ ኮር ተመታ። ከአፍሪካ ተወዳዳሪ የማይገኝለት ተብሎ ይነገርለት የነበረው ሰራዊት ተፈታ። «እፍኝ የማይሞሉ ወንበዴዎች» ይባሉ በነበሩበት የትግራይ ልጆች ተረታ።
ለሰሚው የሚገርም ነበር በተለይ ላልጠበቀው። እውነታው ለደርግ ለእራሱ እንኳን የሚታመን አልሆን አለ። የኢሠፓ መሪ ኮሎኔል መንግስቱ ኃይለ ማርያም የጦርነቱን ቪድዮ አይቶ የፈጠራ ስራ ነው አለ። ወያኔ ያቀነባበረው ፊልም ነበር የመሰለው። ይህንኑም ነበር ለሕዝብ የገለፀው።
ወዲያው የኢሠፓ ስራ አስፈፃሚ ኮሚቴና ማዕከላዊ ኮሚቴ ተሰብስቦ መከረ። ትግራይ ላይ ጊዜያዊ አዋጅ አወጀ። ነፃ የወጡትን አውራጃዎች መልሶ ለመያዝና ተቃዋሚ ኃይሎችን እስከ መጨረሻው ለመደምሰስ የጦርነት እቅድ ወጣ። ደርግ ከስራ አስፈፃሚ አባላት መካከል ታማኙን ለገሠ አስፋውን በዋና ጦር አዝማችነት መደበና ወደ መቀሌ ላከ። በቀድሞው ውጊያ ተበታትኖ የነበረው የ604ኛ ኮር ኃይል በስንቅና በጦር መሳሪያ እንደገና እንዲጠናከር ተደረገ። መቀሌ በበርካታ የደርግ ሰራዊትና የፈንጅ አጥር ቀለበት ታጠረች። ከተለያየ አቅጣጫ መጠነ ሰፊ የደርግ የጥቃት ንቅናቄ ተጀመረ። ህወሓት ስልታዊ ማፈግፈግ ለማድረግ አክሱምን፣ ሽሬን፣አድዋን ለቆ ወደ ኋላ ኃይሉን ሳበ።
ደርግ አሳውን ለማጥፋት ከባሕሩ ቀይ ውሃ እየቀዳ አፈሰሰ። ብዙ አፈሰሰ፤ ግን ሊደርቅ አልቻለም። የሠላም ጭምጭምታ ደግሞ መናፈስ ጀመረ። ድርድሩ ከኤርትራ ነፃ አውጭ ግንባር ጋር ብቻ እንጂ ከሌሎች ተቃዋሚ ኃይሎች ጋር ሊሆን እንደማይችል ደርግ ይፋ አደረገ። እፍኝ ከማይሞሉ የትግሬ ወንበዴዎችና ሽፍቶች ጋር እንዴት ባንድ ጠረጴዛ እቀመጣለሁ አለ። ክብረ ነክ ሆነበት። በትግራይና በወሎ የሚንቀሳቀሰው ነፃ አውጪ ደግሞ በመከላከሉና በመልሶ ማጥቃቱ ገፋበት።
የህወሓት ወደ ፊት መግፋት ደርግን አሳሰበው፤ አስጨነቀው። እና የፖለቲካ ስሌት አደረገ። ምጣኔ ሀብታዊ ሂሳብ አሰላ። ከትግራይ የሚገኘውን ትርፍና ኪሳራ ደማምሮ ቀነሰ። በትግራይ ፋብሪካ የለም፤ የመንግስት እርሻ የለም። ያለው ሕዝብ ነው። በትግራይ ያለው ትግል ነው። በትግራይ የሚያጋጥመው ተደጋጋሚ ሽንፈት ነው። እና ይህች በጠላ ንግድ ኢኮኖሚ የምትዳክር ትግራይ ለኢትዮጵያ አክሳሪ ናትና ትቅርብኝ ሲል የተራረፈውን ጓዙን ጠቅልሎ የካቲት 13 ቀን 1981ዓ.ም ከመቀሌ ወጣ። የታሪክ ኮከብ ልዩ የበረራ አቅጣጫ።
የትግራይ ሙሉ በሙሉ ነፃ መውጣት የሚያሳየው የደርግን ኃይል ማጣት ሳይሆን በጥቂት ታጋዮች የተጠነሰሰው የነፃነት እንቅስቃሴ ጎልብቶ ከፍተኛ እርከን ላይ መድረሱን ሆነ። ደርግ በሕዝብ ዘንድ የነበረውም ተቀባይነት ዝቅተኛ መሆኑን ለዓለም አቀፍ ሕብረተሰብ ይፋ አወጣበት። ለኢትዮጵያ ሕዝብና ለእራሱም ሰራዊት አበክሮ አጋለጠበት።
ከመጋቢት 1 እስከ መጋቢት 4ቀን 1981 ዓ.ም በተደረገው የህወሓት 2ኛ ድርጅታዊ ጉባኤ ደግሞ የትግራይ ሕዝብ ከሌላው ኢትዮጵያዊ ወገኑ ጋር ተሰልፎ ደርግን ለመደምሰስ ቆርጦ መነሳቱን ለወታደራዊው መንግስት አረዳ። የኤርትራም ሕዝብ ትግል በጦርነት ሊከስም እንደማይችልና ይልቁንም እየጎለበተ መጥቶ ከሌሎች የነፃነት ንቅናቄዎች ጋር በመዳመር ሊጥለው እንደተቃረበ ለደርግ አስገነዘበ።
አጠቃላይ የጦርነቱ ሂደት በተለይም ተደጋጋሚው ሽንፈት በደርግ በእራሱም ውስጥ ቅራኔን ጠነሰሰ። በዚህ ሳቢያ ተራው ሰራዊት ብቻ ሳይሆን ከፍተኛ የጦር አዛዦችና መኮንኖች በሰራዊቱ ፊት በደርግ ታማኞች በሳንጃ ተወጉ፤ በጥይት ተደበደቡ። ቅራኔው ተካርሮም ግንቦት 1981 ዓ.ም አስመራና አዲስ አበባ ላይ የገዛ መንግስታቸውን እንገለብጣለን ብለው እርስ በእርሳቸው በየተራ ተገለባበጡ።
ቀድሞ ከሩብ ሚሊዮን በላይ የሆኑትን ወጣቶች በቀይ ሽብር ቁርስ እንዳደረገ ሁሉ፤ መንግስቱ የግልበጣ ሴራውን ለማክሸፍ የእራሱን ጀኔራሎችና ከፍተኛ መኮንኖች ምሳ አደረገ።
ይህን ውስጣዊና ውጫዊ ውጥረት ለማርገብና ፋታ ለማግኘት ደርግ በእንግሊዝና በኢጣሊያ መንግስታት የተሰነዘረውን የሰላም ድርድር ጥሪ ለመቀበል ተንበረከከ። ግንቦት 28ቀን 1981 ዓ.ም ሸንጎውን ለአስቸኳይ ጉባኤ ጠርቶ ያለምንም ቅድመ ሁኔታ ከሁሉም ተቃዋሚ ኃይሎች ጋር ለመወያየት ፍቃደኛ መሆኑን በይፋ ገለፀ። ስለ ሰላም ዘመረ።
ጥቅምት 1982 ሮም ላይ ለድርድር ሊቀመጥ ዝግጅት ማድረግ ጀመረ። እግረ መንገዱን ሠራዊት ምልመላና ስልጠና ስንቅና ትጥቅ ዝግጅቱን ከወትሮ በበለጠ አፋፋመ። ለሰላም ድርድሩ ይህን መሰናዶ ማድረጉ ለነፃ አውጪ ድርጅቶች ያረጋገጠው አንድ ነገር አለ። የደርግ የተፈጥሮ ባህሪ ጦረኛነት እንጂ ሰላማዊ አለመሆኑን። በግድ እንጂ በውድ ወደ ሰላም ውይይት የማይመጣ መሆኑን። ስለዚህም በትግል ወደ ሰላም ሊገፉት ህወሓትና ኢህዴን ከሰኔ 29/1981 ዓ.ም እስከ ሐምሌ 1 ቀን 1981ዓ.ም ተገናኝተው የመጀመሪያ መደበኛ ጉባኤ አድርገው መከሩ። ሁለቱም ተዋህደው ወደ ኢህአዴግነት ተሸጋገሩ።
ምድብ: PWHT ማሽን መለያዎች: ተንቀሳቃሽ የቅድመ-ሙቀት ማስተላለፊያ, ተንቀሳቃሽ የቅድመ-ሙቀት ማስተላለፊያ ማሽን, ተጓጓዥ PWHT, ቅድመ አያያዝ, ቅድመ አያያዝ ማቀነባበሪያ ማሽን
በተንቀሳቃሽ የቅድመ ማሞቂያ ማቀነባበሪያ ማሽኖች, ተንቀሳቃሽ ማሞቂያ መስመር, ትናንሽ ተንቀሳቃሽ PWHT ስርዓት, ውፍረትን የማንቂያ ማሽንን በመሙላት ላይ ያተኮረ መሪ የማሞቂያ ማሞቂያ አምራች.
እነዚህ ኃይሎች የበርታ ህዝብ ነፃ አውጪ ንቅናቄ ለሰላምና ዲሞክራሲ በማለት ራሳቸውን የሚጠሩና ጥቃት ለመፈፀም ሥልጠና ላይ እያሉ መያዛቸውን ነው የቢሮው ፀጥታ ዘርፍ ምክትል ኃላፊ ለቪኦኤ የተናገሩት፡፡
ዕለተ ዓርብ ሐምሌ 10 ቀን 2012 ዓ.ም. በቃሊቲ አውቶቡስ መናኸሪያ የተገኘነው ማልደን ነበር። መናኸሪያው እንደ ወትሮው ግርግር አይታይበትም። አለፍ አለፍ እያሉ ወደ መናኸሪያው የሚገቡ ሰዎችም በቀጭን ገመድ ራሳቸውን ከልለው የኮሮና ሙቀት በሚለኩ ሰዎች እየተፈተሹ ይገባሉ። ምንም ዓይነት የቅድመ ጥንቃቄ የምክር አገልግሎት ሲሰጥ ግን አላየንም። አውቶቡሱ ከመነሳቱ በፊት ረዳቱ በር ላይ የተለካውን የሰውነት የሙቀት ልኬት የተነገረንን ውጤት እየመዘገበ ወደ ውስጥ ማስገባት ጀመረ። ባስ ውስጥ ሦስት ሰዎች ሳይመረመሩ ገብተው ነበረና በግምት ሲሞላ በማየታችን ሁኔታው ትክክል እንዳልሆነ አስረድተን ተሳፋሪዎቹ ሙቀታቸውን እንዲለኩ በማድረግ ጉዞዋችንን ጀመርን። የባስ ውስጥ አቀማመጣችን ያው እንደ ከተማው ትራንስፖርት በወንበር አንድ ሰው ነው። ከእኔ በስተቀኝ ከተቀመጡት … [Read more...] about የሕገወጥነት ጽንፍ ሰለባዎች
በአዲስ አበባ ቦሌ ክፍለ ከተማ ገርጂ አካባቢ በቻይና ስቴት ኮንስትራክሽን ኢንጅነሪንግ ኮርፖሬሽን ስራ ተቋራጭነት በMH ኢንጅነሪንግ አማካሪነት እየተገነባ የሚገኘው ብሔራዊ ስታዲየም በሁለት ምዕራፍ ተከፍሎ እየተገነባ ይገኛል። የስታዲየሙን የጣራ እና የማጠቃለያ ግንባታ የተለያዩ እንግዶች በተገኙበት ዛሬ በይፋ ተጀምሯል። በመድረኩ ላይ የተገኙት የኢፊድሪ ስፖርት ኮሚሽን ኮሚሽነር አቶ ኤሊያስ ሽኩር እንዳሉት በሀገራችን የነበረው ብቸኛው ስታዲየም የአዲስ አበባ ስታዲየም እንደነበር ጠቁመው በአሁኑ ሰዓት በሁሉም የሀገራችን ክልሎች ከ12 በላይ ስታዲየሞች በመገንባት ላይ መሆናቸውን ገልፀዋል። እነዚህ ስታዲየሞች ተጠናቀው ለአገልግሎት እንዲበቁ አስፈላጊው ክትትል እየተደረገ ይገኛል ብለዋል። ከዚህ በተጨማሪም መንግስት ለስፖርት ሴክተር በሰጠው ከፍተኛ ትኩረት በከፍተኛ … [Read more...] about የአደይ አበባ ብሔራዊ ስታዲየም የጣራና የማጠቃለያ ግንባታ በይፋ ተጀመረ
የአርቲስት ሃጫሉ ሁንዴሳን አሳዛኝ ግድያ ተከትሎ በተለይ በኦሮሚያ ክልል፣ በአዲስ አበባ ከተማ እና ሌሎችም አንዳንድ ቦታዎች የተከሰተውን መጠነ ሰፊ የጸጥታ ችግር ፣ የሕይወት መጥፋት እና የንብረት ውድመት በሚመለከት የኢትዮጵያ ሰብዓዊ መብቶች ኮሚሽን (ኢሰመኮ) ከመነሻው ጀምሮ በቅርብ መከታተሉን የቀጠለ ሲሆን፤ እስከ አሁን የተካሄዱትና በመካሄድ ላይ ያሉት ዋና ዋና ሥራዎች የሚከተሉትን ይጨምራሉ፡- 1. የሰብዓዊ መብቶች ጥሰትን በፈጣን ምርመራ ማጣራትና መዘገብ ምንም እንኳን የደረሰውን አደጋ በተመለከተ በተወሰነ መጠን በልዩ ልዩ መገናኛ ብዙሃንና ድርጅቶች እንዲሁም የፌዴራልና የክልል መንግሥታት የተዘገበ ቢሆንም፤ ኢሰመኮ በሰብዓዊ መብቶች ጥሰት የምርመራ ስልት ላይ የተመሰረተና በበቂ ማስረጃዎች የተደገፈ የሰብዓዊ መብት ጥሰቶቹን አይነት በተገቢው መጠን የሚያጣራና የሚመዘግብ … [Read more...] about የሰብዓዊ መብቶች ጥሰትን ማጣራት እና ስለ ታሳሪዎች አያያዝ
ባለፈዉ ማክሰኞ ፕሬዚደንት ኦባማ በአፍሪቃ ሕብረት ዋና ጽህፈት ቤት በኔልሰን ማንዴላ አዳራሽ ያሰሙት ንግግር እንዳበቃ በአካል ተገኝተዉ ካዳመጡት መካከል መስካቸዉ አመሃ ሶስቱን አነጋግሯል።
አልኑር በሽር ሲባል በቆየ በቤንሻንጉል-ጉምዝ ክልል በጉባ ወረዳ በኦሜድላ ቀበሌ ባለ እርሻ ልማት ላይ የሚሠሩ 22 ሠራተኞች በሱዳን ወታደሮች ተጠልፈው መወሰዳቸውን የእርሻ ልማቱ ባለቤት ነኝ ያሉት አቶ ይርሳው የሺወንድም ተናግረዋል።
አቶ ይርሳው ለአሜሪካ ድምፅ በሰጡት ቃል ባለፈው ቅዳሜ፤ ሚያዝያ 22 / 2005 ዓ.ም በሁለት ተሽከርካሪዎች የደረሱ የሱዳን ወታደሮች የያዟቸውን ሠራተኞቻቸውን ዲቫዚን የምትባል የሱዳን ከተማ ወይም ቀደም ብላ በምትገኝ ሌላ ስሟን እንደዘነጉ በተናገሯት የሱዳን አነስተኛ ከተማ ውስጥ በእሥር እንደያዟቸው አመልክተዋል።
የእርሻ ልማቱ “ይርሳው እርሻ ልማት” ወደሚል ስያሜ እየተለወጠ መሆኑን የጠቆሙት አቶ ይርሳው በግዥ የያዙት ድርጅታቸው ላለፉት አራት ሰሊጥና ጥጥ እንደሚያመርት ገልፀዋል።
የእርሻ ልማቱ ይዞታ ካርታ ያለውና በዚያ መሠረትም ገንዘብ ተበድረበት እየሠሩ ያሉ መሆናቸውን አመልክተው የሱዳን ወታደሮች ባለፈው ዓመትም እንዲሁ ወደ እርሻቸው ዘልቀው የወሰን ድንጋይ እንደተከሉና ሠራተኞችን ለግማሽ ቀን አሥረው እንደለቀቁ አስታውሰዋል።
የዐማራ ድምፅ ሬድዮ ሥራውን በመስከረም 21 ቀን 2009 ዓም (October 1, 2016) በይፋ ሲጀምር ዓላማዬ ብሎ የተነሣው ድምፁ ለታፈነበት ዐማራው ኢትዮጵያዊ ድምፅ ለመሆን ነው። ይህ ሬድዮ በእኒህ ሁለት ወራት ባልሞሉ ጊዜያት ውስጥ ለዓላማው ስኬት ተስፋ ሰጪ የሆነ እንቅስቃሴ አድርጓል። ይህ እንቅስቃሴ ያሰጋቸውና ዐማራው ራሱን የቻለ ኃይል ሆኖ መውጣት እነርሱ ላቀዱት ዐማራን ተዋራጅ እና ተሰዳች፣ ሟች እና አናሳ አድርጎ የመግዛት አባዜ የተጫናቸው ቡድኖች፣ የዕድሜ-ጠገቦቹ የሚዲያ ተቋሞች እንኳን ሊያሟሉት ያልቻሉትን በሁሉም ዘርፍ እንከን የለሽ ዝግጅት እንድናቀርብ ከተለያዩ አቅጣጫዎች አስተያየቶችና ትችቶች ይደርሱናል። አስተያየቶቹም ሆነ፣ ትችቶቹ ለራዲዮው ዕድገት ከፍተኛ የሆነ አስተዋጽዖ እንደሚያበረክቱ እናምናለን። ሆኖም ትችቶቹ እና አስተያየቶቹ ለዐማራ ድምፅ ሬዲዮ ዕድገት አስተዋጽዖ የሚኖራቸው ገንቢ እና በሐቅ ላይ የተመሠረቱ ሲሆኑ እንደሆነ ግልፅ ነው።
ይህ ይሻሻል፣ ይህ ይጨመር፣ ይህ ይደረግ፣ እንዲህ አይባል፣ ወዘተርፈ የሚባሉት አስተያየቶች ዋጋ የሚኖራቸው ዝግጅቱን ለማቅረብ ምን ያህል ገንዘብ አለ? ስንት ሙያተኛ ሙሉ ጊዜውን ይሰጣል? ስንቱስ ተገቢ መረጃ ያቀርባል? ለእንከን የለሽ ዝግጅት ምን ምን ነገሮች መሟላት ይኖርበታል? የሚሉትን ጥያቄዎች አንስተን ተገቢ መልስ ስናገኝ ነው። በሌላም በኩል የሚጎድለውን ስንሞላ፣ የራቀውን ስናቀርብ እና ከእኛ የሚጠበቀውን ኃላፊነት ስንወጣ ነው። መሥራት አንድ አስቸጋሪ ነገር ነው። በተሠራ ሥራ ላይ መተቸት ደግሞ በጣም ቀላል ተግባር ነው። ይህም በመሆኑ በቀረቡት ዝግጅቶች ላይ ስሕተቶች እንደሚኖሩ እናምናለን። የማይሳሳት ሬሳ ወይም የማይሠራ እንደሆነ እናምናለንና! ትችቶቹን እና አስተያየቶቹንም በአግባቡ እንቀበላለን፤ እናርማለንም። ከዚያ አልፎ ግን የሚቀርቡትን ዝግጅቶች በጥቅሉ ማጠልሸት እና ውግዝ ከመ-አርዮስ ማለት ለዐማራው ድምፅ ከማሰብ ሳይሆን፣ የዐማራውን ድምፅ ለማፈን ከሚደረግ ሙከራ ተለይቶ አይታይም።
በመሠረቱ ዐማራው፣ ከውስጥ እና ከውጭ ከምድረ-ገፅ ሊያጠፉ የተነሱ ጠላቶቹን በተቀነባበረ ሁኔታ ለመታገል እና ኅልውናውን ለማስጠበቅ በማንነቱ ዙሪያ መደራጀቱ እና ድምፁን ለማሰማት መትጋቱ፣ ዐማራው፣ ከሌሎች ኢትዮጵያውያን በተቃራኒ በጠላትነት ቆሟል ማለት እንዳልሆነ ወዳጅም ጠላትም ሊረዳው ይገባል። ዐማራው ኢትዮጵያዊ ነኝ ሲል፣ ሌሎች ነገዶችን እና ጎሣዎችን በጠላትነት ፈርጆ ሳይሆን፣ ከእርሱ በምንም መልኩ ሊነጠሉ የማይችሉ አካሎቹ መሆናቸውን አምኖ ነው። ይህም በመሆኑ፣ ዐማራው ለማንነቱ በሚያደርገው ትግል የሁሉም ኢትዮጵያውያን ድጋፍ ያስፈልገዋል፣ የእርሱም ድጋፍ ለሌሎቹ አስፈላጊ ብቻ ሳይሆን ግዴታ ጭምር እንደሆነ ሞረሽ ወገኔ የዐማራ ድርጅት ያምናል።
በአሁኑ ጊዜ ዐማራው በማንነቱ ዙሪያ ለመደራጀት የተገደደው ኅልውናውን ለማጥፋት የተነሱበት ታሪካዊ ጠላቶቹ በፈጠሩበት አደጋ ምክንያት ተገዶ እንጂ፣ ወዶ ወይም ፈቅዶ አለመሆኑ ግልጽ ሊሆን ይገባል። ነገር ግን የኢትዮጵያ ሕዝብ አካል ከመሆን አልፎ፣ በቁጥሩ ብዛት፣ በአገሪቱ አንድነት እና ነፃነት አጠባበቅ ሂደት ከተጫወተው ሚና በላይ ለኢትዮጵያዊነት ዳብሮ መቀጠል ብሎ በጽኑ እምነት የተነሳው ኢትዮጵያዊው ዐማራ ከምድረ-ገጽ እንዲጠፋ ሲፈረድበት፣ የሌሎች ነገዶች እና ጎሣዎች ተወላጆች በዝምታ የመመልከታቸው ሁኔታ፣ በራሱ ማንነት ዙሪያ እንዲደራጅ እንዳስገደደው መረዳት አይከብድም። በዓለም ታሪክ እንደሚታወቀው ኦቶማን ቱርኮች አርመኖችን እና ግሪኮችን፣ ናዚ ጀርመኖች አይሁዶችን፣ ሁቱዎች ቱትሲዎችን በጅምላ ለመጨረስ ተነስተው የብዙ ሕዝብ ሕይዎት ቢቀጥፉም በመጨረሻ ግን በታሪክ የሚያስጠይቃቸውን እጅግ አሣፋሪ ተግባር ፈፀሙ እንጂ፣ አሸናፊዎች አልሆኑም። የማታ ማታ ድሉ የተገፉት ሆነ። በዚህ በያዝነው እና በምንገኝበት ዘመንም ዐማራውን ለማጥፋት የውስጥ እና የውጭ ኃይሎች ብዙ ርቀት የተጓዘ ጥፋት ፈጽመውበታል። የማታ ማታ ግን ድሉም ሆነ አኩሪ ታሪኩ የዐማራው እንደሚሆን ጥርጥር የለንም። ስለዚህም ዐማራው ለኅልውናው በሚያደርገው ትግል ሁሉም ኢትዮጵያዊ ከጎኑ ሊቆም ይገባል እንላለን፤ የዐማራው ኅልውና መጠበቅ ለመላ ኢትዮጵያውያን ህልውና መጠበቅ ዋስትና ነውና።
ይህ ሲባል ግን በተለይ የኢትዮጵያን እና የዐማራውን ጠላቶች ሤራ ለማክሸፍ፣ የዐማራ ተወላጆች እጃቸውን አጣጥፈው ይቀመጡ ማለት አይደለም። እንዲያውም ኅልውናችንን ለማስጠበቅ ከፍተኛው ኃላፊነት ያረፈው በእኛው በዐማሮች እጅ ነው። ሞረሽ ወገኔ የዐማራ ድርጅት ለዐማራው ድምፅ እንዲሆን ያቋቋመው የሬድዮ ጣቢያ ዐማራው በማንነቱ ዙሪያ ተደራጅቶ ኅልውናውን በማስጠበቅ የኢትዮጵያ አንድነት ትንሣኤ አብሳሪ የሆነ ተግባር እንዲሠራ ከእያንዳንዱ የዐማራ ነገድ ተወላጅ እና ኢትዮጵያዊ ነኝ ከሚል ዜጋ ገንቢ ትችት እና አስተያየት የዝግጅት ክፍሉ ይጠብቃል። ዛሬ የዐማራ ድምፅ ራዲዮ በሚያቀርበው ዝግጅት ያልተደሰቱ ግለሰቦች ፣ ዐማራው በሐረርጌ፣ በአርሲ፣ በባሌ፣ በሲዳሞ፣ በጋሞጎፋ፣ በከፋ፣ በኢሉባቦር፣ በወለጋ፣ በሸዋ፣ በወሎ፣ በጎንደር፣ በጎጃም እና በትግራይ ከሌሎች ኢትዮጵያውያን ተለይቶ የዘር ማጥፋት እና የዘር ማጽዳት ሲፈጸምበት ምን ዓይነት ድምፅ አሰምተው እንደነበረ የሚያውቁት ራሳቸው ብቻ ናቸው። ከአራት ዓመታት በፊት ዐማራው ከጉራፈርዳ በገፍ እና በግፍ ሲባረር ምንም አላሉም። በጋምቤላ፣ በአሶሳ እና በመተከል ዐማራው በዘሩ ተለይቶ ሲጨፈጨፍ ድምፃቸው የአሁኑን ያህል አስተጋብቶ ቢሆን ኖሮ፣ የዐማራው ጥፋት በእጅጉ ይቀንስ እንደነበር እናምናለን። ከዓመት በፊት በመተከል ዐማራው እንደከብት ታርዶ ሥጋው ሲበላ፣ ያንን ሃቅ ያልተቀበሉ እንደነበሩ ስናስታውስ የዐማራው ጠላቶች የቱን ያህል ሥር የሰደዱ እንደሆኑ መገንዘብ ይቻላል። ዛሬ እኒህ ዐይናቸውን በጨው የታጠቡ የዐማራው ጠላቶች የዐማራው ድምፅ እንዳይሰማ ዝግጅቱን በተለያዩ መንገዶች ለማጥላላት ሲጥሩ እያስተዋልን ነው። ይህን ድርጊት የዐማራው ልጅ በዝምታ ሊያልፈው የሚገባ አይሆንም። ማለፍም የለበትም። ይህ ሬድዮ ጣቢያ ሥራውን እንዲቀጥል ከተፈለገ በውጪ ያለነው የዐማራ ልጆች ተቀዳሚው ኃላፊነት አለብን። ይህንን ጉዳይ አገር ቤት ያላችሁ ወገኖቻችን በውጭ ላሉት ወገኖቻችን አስገንዝቡልን። ይህ ሬድዮ ጣቢያ ገና በእንጭጩ በዐማራው ጠላቶች የተቀነባበረ ሤራ ቢዘጋ፣ በታሪክ ይቅር ሊባል የማይችል ስህተት የሠራነው በስደት ያለነው የዐማራው ልጆች እንደሆነ ሊታወቅ ይገባል።
ሁለቱ ወዳጆች ፓሪስ ከደረሱ በኋላ የቀኑን ቀሪ ጊዜ ያሳላፉት ተስማሚ ሆቴል በማፈላለግ ላይ ነበር። በመጨረሻም ፓሪስ የሚገኘውን የወጣቶች ማእከል እንግዳ ቤት ለማረፊያነት መረጡ። በቂ ዕረፍት መውሰድ እንደሚያስፈልጋቸው ግልጽ ነበርና ሌሊቱን በእንቅልፍ አሳለፉ። በቀጣዩ ቀን ጓደኛሞቹ ከተማዋን ለማየት ወወጡ፤በዙረት ላይ እንዳሉ አንድ ካፌ አጠገብ ደረሱ።
ራሽድ፦ አዎ፣በስነልቦና ሳይንስ ውስጥ ስሙ ከስነልቦና ትንተና አስተሳሰብ ጎራ ጋር የተያያዘውና በተጨማሪም ከስነምግባር ልጓሞች ነጻ ለመሆንና ለወሲባዊ ልቅ ነጻነት ጥሪ በማድረጉ የሚታወቀው ነው።
ራሽድ፦ ዘመናዊውን የምዕራቡን ዓለም ህብረተሰቦች ስልጣኔ የቀረጸው እሳቤ የቆመባቸውና ከነ ዳርዊን፣ካንት፣ማርክስ፣ ዶርካይምና ሳርተር ጋር አንደኛው የማእዘን ድንጋይ ነው የሚል እምነት አለኝ። እነዚህ እያንዳንዳቸው የምዕራቡን ዓለም አስተሳሰብ በማናጋት አዲሱን የምዕራባውያን የተቀደሱ እሴቶችን . . አስፈላጊ በሆነ መልኩ እንደገና በመቅረጽ ረገድ የየራሳቸውን ሚና ተጫውተዋል። ሁሉም በየፊናው ሃይማኖትን፣ወግና ሞራላዊ ስነምግባርን አፈረካክሶ ለማውደም የድርሻቸውን ተወጥተዋል።
የዳርዊን የኢቮሉሽን ንድፈ ሀሳብ፣ከርሱ በኋላ የመጡት በዘመኑ ሰፍኖ የቆየውን የአስተሳሰብ መሰረት ለመናድ ለተገለገሉባቸው ሁለት አደገኛ የአስተሳሰብ ሕጎች መነሻ ነበር። የመጀመሪያው ሕግ፦ ጸንቶ የመቆየትን እሳቤ የሚጻረረውን የማያቋርጥ ለውጥና ዕድተት እሳቤን ማሰራጨት ነው። ከዚህም በመነሳት ሁሉም ሞራላዊ ስነምግባሮችና እሴቶች እንደዚሁም አመለካከቶች ተለዋዋጭና አንጻራዊ ናቸው የሚል ነው። ሁለተኛው ሕግ፦ የሰውን ልጅ መንፈሳዊና ሕሊናዊ ጎኖች ሙሉ በሙሉ ችላ በማለት እንስሳዊና ቁሳዊ ጎኑን ብቻ ማጉላት፣ተጽእኖ የሚያሳድሩበት ነገሮችም እንዲሁ ቁሳዊ መሆናቸውን ማሳየት፣የሰው ልጅ በአፈጣጠሩ ወይም በዕድገት ሂደቱ የአላህ ፍጡር መሆኑን ማስተባበል ነው። በዚህም “አምላክ - ሰው - ዩኒቨርስ - መመለሻ” የሚሉ ታላላቅ የፍልስፍና ጥያቄዎችን የሚመለከቱ የጸኑ ጽንሰ ሀሳቦች ፈረካክሰው የሚወድሙበት አደገኛ ሁኔታ ተጀመረ።
የፍሮይድ ሚና ሰብአዊ ፍጡርን ወደ ወሲባዊ ቋጠሮዎች ስብስብ መለወጥ ሲሆን፣የሰውን ልጅ ባህሪና ድርጊት የሚመራው በአእምሮ መሆኑን ያስተባብላል። በርሱ እምነት የሰው ልጅ ሕይወት ዕለታዊ እንቅስቃሴ መሰረታዊ አንቀሳቃሽ ደስታና እርካታ ነው። በዚህም ምክንያት የመልካም ስነምግባርና የሞራላዊ እሴቶች ሥርዓት ተንኮታኩቶ በኢተጨባጭነትና በኢሳይንሳዊነት የተፈረጀ አድኃሪነትና ኋላቀርነት ተደረገ።
ማይክል፦ በኔ እምነት ሁሉም የሰው ልጆች ስልጣኔዎች የሚጋሯቸው ጽንሰ ሀሳቦች ያሏቸው ሲሆን፣እያንዳንዱ ስልጣኔም ከሌላው የሚለየው የራሱ የሆኑ ጽንሰ ሀሳቦች አሉት። “አምላክ - ሰው - ዩኒቨርስ” የመሳሰሉ ጽንሰ ሀሳቦች ሁሉም ስልጣኔዎች የሚጋሯቸው ጽንሰ ሀሳቦች ናቸው። ይሁን እንጂ እያንዳንዱ ስልጣኔ የጽንሰ ሀሳቦቹን ቅደም ተከተል በተመለከተ ከሌላው የሚለይ ሲሆን፣አንዱ ስልጣኔ አንደኛውን ጽንሰ ሀሳብ በተቀሩት ሁለቱ ጽንሰ ሀሳቦች ገዥ በማድረግ በመጀመሪያው ጽንሰ ሀሳብ ውስጥ ይመለከተዋል።
ከዘመነ ሕዳሴ በኋላ ባለው ዘመናዊው የአውሮፓ ስልጣኔ ውስጥ፣ዩኒቨርስ ገዥ ጽንሰ ሀሳብ ሆኖ ወጥቷል። ሳይንሳዊ እሳቤ ሲሰራጭም አምላክ ሰውን የፈጠረው መሆኑን ውድቅ የሚያደርግ አዲስ አስተሳሰብ መስፈን ጀምሮ የማቴሪያሊዝምን ርእዮተ ዓለም ይዞ መጣ። በዚህም በሰው ልጅ ውስጥ ያለው መንፈሳዊ ጎን ሞት ተፈረደበት። በእርግጥም ዳርዊን ይህን አካሄድ ከመሰረቱት ታላላቅ ቀማሪዎች አንዱ ነበር።
አንደኛ፦ እነዚህን አመለካከቶች ወደ እውነተኛ አብዮቶች እንዲለወጡ ያደረገው ዋነኛው ምክንያት፣በዘመኑ በምዕራቡ ዓለም ሕብረተሰብ ውስጥ የነበረው የመንፈስ ባዶነት ሁኔታ ሲሆን፣በተጨማሪም የቤተክርስቲያን አምባገነንነትና ፍጥረትንና ሕይወትን አስመልክቶ ታራምድ የነበረውን የተሳሳተ ግንዛቤ የሙጥኝ ማለቷ ብቻ ሳይሆን አመለካከቶቿን አምኖ መቀበል ግዴታ ማድረጓ ነበር።
ሁለተኛ፦ የምዕራቡ ዓለም ዕድገትና ስልጣኔ መነሻው፣በሕዳሴው ዘመን መጀመሪያና መካካሉ ላይ በተሰራጩት እነዚያ አስተሳሰቦችና ርእዮቶች ላይ መመርኮዙ ነው የሚለው እምነት በስፋት የተሰራጨ የተሳሳተ እምነት ነው።
ሦስተኛ፦ የነዚያ አቀንቃኞችና ፈላስፎች እሳቤና አመለካከት ከእውነተኛው የሳይንስና የዕውቀት አብዮት በኋላ፣አንዱ ንድፈ ሀሳብ ሌላውን እየተከተለ መፈረካከስና መሰነጣጠቅ ያዘ። ይሁን እንጂ ዕውቀትና ግንዛቤያቸው ውስን የሆኑ ብዙ ሰዎች በምዕራብም ሆነ በምስራቁ ዓለም ዛሬም ድረስ እነዚያን አመለካከቶች በሚደግፈው ብርቱ ፕሮፓጋንዳ ተጽእኖ ስር እንደወደቁ ናቸው።
ሁሉም ስልጣኔዎች የሚጋሯቸው ጽንሰ ሀሳቦች መኖራቸውን አስመልክተህ የተናገርከው ነገር አንድ አስገራሚ ንጽጽሮሽ አስታውሶኛል። ፍሮይድ ስለ ሰው ልጅ ባሕሪ የሚሰጠው ትንተና እና ከሙስሊም ሊቃውንቶች አንዱ የሆኑ ሰው የዛሬ ሰባት መቶ ዓመት አካባቢ የጸፉትን ማነጻጸር ፈልጌ ነው።
ራሽድ፦ የግንዛቤ ተመሳስሎ ሳይሆን የማእቀፍ መመሳሰል ልንለው የምንችል ተመሳስሎ ነው። ይበልጥ እንዳብራራልህ በፍሮይድ አመለካከት የስነልቦና ሥርዓት አወቃቀር እንዴት እንደሆነ ታውቃለህ?
ማይክል፦ አዎ፣በሚገባ አውቃለሁ። በአጭሩ ለማስቀመጥ የምግብ መሰልቀጫና የደም ዝውውር . . የመሳሰሉና ስነሕይወታዊ ተግባሮችን የሚያከናውኑ ባዮሎጂያዊ ሥርዓትቶች እንዳሉት ሁሉ፣የሰው ልጅ እርስ በርስ ከሚተሳሰሩ ክፍሎች የተዋቀረ የስነልቦና ሥርዓት አለው ብሎ ያስባል - ፍሮይድ።
“እርሱ” ከግላዊ ፍላጎቶችና ጎትጓች ስሜቶች፣ከእምቅ ልማዶች፣በእርካታ መርህ መሰረት ፍላጎቶቹን እውን ለማድረግ በንቃተ ስሜት ክልል ለመገኘት ቀጣይነት ባለውና በጭፍኑ ከሚገፋፋ ያልተገራ ዝንባሌ የተዋቀረ ክልል ነው። “እርሱ” በአፈጣጠር የስነልቦና ሥርዓቱን ከሚመሰርቱ ከሁሉም አሃዶች ቀዳሚው ተደርጎ የሚቆጠር ሲሆን፣የሰው ልጅ ይዞት ከሚለወለደውና ልዩ ተፈጥሮው ከሚወስናቸው የተዋቀረ ነው። “እርሱ” ጄነቲክ (ውርስ) አሻራን ይወክላል።
“ከፍተኛው እኔ” የማሕበራዊ እሴቶች፣መርሆዎች፣ ለእላይ ተምሳሌቶችና አብነት ስብስብ ማለትም ሰው ከሌሎች የሚያገኛቸውን አሻራ የሚወክል ነው። ይህም ሕጸኑ ከወላጆቹ ከትምህርት ቤቱና ከማሕበረሰቡ የገበያቸውን እነጻ አስተዳደግና ስነምግባራዊ እሴቶች የሚያጠቃልል ሲሆን፣የቤተሰቡን የጎሳውን የብሔረሰቡንና የሃይማኖቱን ወግና ልማዶችና እነዚህ የሚወክሉትን የቀጥተኛ ማህበራዊ አካባቢ ተጽእኖዎችንም ያካትታል። በሕጻን ልጅ “ከፍተኛው እኔ” ላይ፣የቤተሰብ ተተኪዎችና ተለዋጮች ማለትም ሞግዚቶችና በሕብረተሰቡ ውስጥ ተምሳሌት ተደርገው የሚወሰዱና የሚከበሩ . . አንዳንድ ግለሰቦች ተጽእኖ ያሳድራሉ። “ከፍተኛው እኔ” ውስጥ ከቁሳዊ ፍላጎትና ከስሜታዊ ዝንባሌ ተግባሮች ሁሉ ሙሉ በሙሉ የመራቅ አዝማሚያ አለበት። “ከፍተኛው እኔ” ሕሊናን የሚወክል እንደ መሆኑ ከተጨባጭነት የራቀ የአብነትና የተምሳሌት ክልል ነው። “ከፍተኛው እኔ” ፍሮይድ እንደሚለው ወደ ተራ ደስታና እርካታ ሳይሆን ሁሌም ወደ ምሉእነት ደረጃ መድረስን የሚፈልግ ነው።
“እኔ” ደግሞ በ”እርሱ” እና በ”ከፍተኛው እኔ” መካከል የሚደረግ ትግል፣ስምምነት ወይም መስተጋቢር ውጤት ነው። በእርካታ መርህ ላይ በተመሰረቱ ፍላጎቶችና በቁጥጥርና ገደብ ላይ በቆሙት አብነቶችና መርሆዎች መካከል ያለው ትግል ውጤት ነው። “እኔ” የሰብእናን ሚዛን ለመጠበቅ በተጨባጭ ያሉትን ቀውሶች ወይም በፍላጎቶች መካከል የሚገኙትን ግጭቶች ለመፍታት የሚሠራ ንቁ ስሜት ነው። “እኔ” ሲጠቃለል ጅምሩ የሰው ልጅ ሰብእና ውጫዊ ገቢር ውጤት ነው።
“ከፍተኛው እኔ” በ”እኔ” ላይ የተቆጣጣሪነትን ሚና ለመጫወት ከ”እኔ” የተነጠለው ጎን ነው። “እኔ” ለ”እርሱ” ተንበርካኪ እንዳይሆንና ለታፈኑ ፍላጎቶች እጅ እንዳይሰጥ የማስጠንቀቅ ተግባር ያከናውናል።
ይሁንና ይህን ድንቅ ማብራሪያ ፍሮይድ “እኔ” በስነልቦና ሥርዓቱ ውስጥ የሚፈጽመውን ተልእኮ አስቸጋሪነት አምኖ የሚቀበል መሆኑን በመግለጽ የተሟላ ላድርገው። ይህ የማይቻል ነው ባይባል እንኳ በጣም አስቸጋሪ የሆነ ተልእኮ፣ተጻራሪ የሆኑ ፍላጎቶችን በማስማማትና በማቻቻል የሚገለጽ ነው። በዚህም “እኔ” የ”እርሱ”ን ፍላጎቶችና ጥያቄዎች ተቀብሎ ማስተናገድ ይኖርበታል። ፍላጎቶቹም በዋነኝነት ወሲባዊ ሲሆኑ፣የውጭውን ከባቢያዊ ፍላጎቶችን “ከፍተኛው እኔ”ንም በተመሳሳይ ወቅት ግንዛቤ ውስጥ ማስገባት ይጠበቅበታል። ስለዚህም እነዚህን የማጣጣምና የማስማማት ሂደቱ አስቸጋሪ ሆኖ ይታያል። በመሆኑም “እኔ” ከ”እርሱ” ጋር የተግባቦትና የስምምነት ግንኙነት ለመፍጠርና ለፍላጎቶቹ ምላሽ ለመስጠት ጥረት ያደርግና ከ”ከፍተኛው እኔ”፣አብዛኛውን ጊዜ ወሲባዊ ፍላጎቶችን ወደ ማፈንና ወደማቀብ በሚያደርሱ የተወሰኑ መስፈርቶች መሰረት ወሲባዊ ግንኙነቶችን ከሚያደራጅ ተጨባጭ ሁኔታ ጋር ይጋፈጣል። “እኔ” “እርሱ”ን፣”ከፍተኛው እኔ”ንና ተጨባጩን ሁኔታ ማጣጣምና ማመዛዘን ከቻለ ግለሰቡ ከራሱ ጋር የተጣጣመ ሆኖ ይኖራል። “እርሱ” ወይም “ከፍተኛው እኔ” የበላይነትን ከያዘ ግን የግለሰቡ ሰብእና የተናጋና ያልተረጋጋ ይሆናል። የ”እኔ” በነዚህ ተጻራሪ ፍላጎቶች መካከል መጣጣምና ሚዘናዊነትን ማስገኘት አለመቻል ደግሞ ወደ ሕመምነት ሁኔታዎች ያደርሳል።
እዚህ ላይ አደገኛው ሁኔታ፦ የስነልቦና ጤንነት በዚህ ግንዛቤው የ”እኔ” ከ”እርሱ” . . ማለትም ሥጋዊ ፍላጎቶችና ስሜታዊ ዝንባሌዎች፣ከ”ከፍተኛው እኔ› ማለትም ከእሴቶች፣ከመርሆዎችና ከአብነታዊ ተምሳሌቶች ጋር መጣጣም ነው ካልን፣”እርሱ”ን መለወጥ የማንችል መሆናችንን ግምት ውስጥ በማስገባት ለ”እርሱ” ፍላጎቶች ምላሽ አለመስጠት ወደ ፍላጎት እመቃ የሚወስድ ከሆነ . . ወደዚህ መጣጣም ለመድረስ “ከፍተኛው እኔ”ን ከመለወጥና አስፈላጊ ሆኖ ከተገኘም ከማውደም ውጭ ሌላ አማራጭ የለንም ማለት ነው። ስለዚህም ሃይማኖትን፣ምጡቅ ስነምግባራዊና ሞራላዊ ተምሳሌቶችን ከሕይወታችን አስወጥተን፣”እርሱ” እውን በሚያደርጋቸው የሰው ልጅ ሥጋዊ ዝንባሌዎች፣ወሲባዊ ፍላጎቶችና በአድርባይ ራስ ወዳድነት . . መቀየር ግድ ይላል። ሃይማኖትንና ሞራላዊ እሴቶችን ከሕይወቱ በማራቅ ላልተገሩ ሥጋዊ ፍላጎቶች፣የስነምግባር ልጓም ለሌላቸው ልቅ ወሲባዊ ግንኙነቶች ያልተገደበ ነጻነት በታወጀበት ጊዜ በምዕራቡ ዓለም በትክክል የተከሰተው ይኸው ነበር። ሥልጣኔውንም በዚህ ላይ ያነጸ በመሆኑ ቤተሰባዊ ሕይወት ከመናዱም በላይ፣ከደመ ነፍስ ተፈጥሯዊ ስሜቱ ማእቀፍ ውጭ ስነምግባራዊ ገደቦችን ከማያውቀው የማያስብ የእንስሳት ዓለም የሚለየው ነገር ባለ መኖሩ የሰው ልጅ ሰብእናም ባከነ . . ወደ ጀመርነው የዳርዊን ጉዳይ እንመለስ መሰለኝ!!
ማይክል፦ የታፈኑ ፍላጎቶች በቀጥታም ሆነ በተዘዋዋሪ መንገድ ሁሌም እርካታ የሚያስገኝላቸውን ነገር የሚፈትሹ እስከሆኑ ድረስ፣አንተ ፍሮይድንና አካሄዱን በምትረዳበት ግንዛቤ መሰረት፣ይህ በፍሮይድ እምነት በመርህ በተምሳሌታዊ አብነትና በሞራላዊ እሴቶች ላይ የሚታነጽ ስልጣኔንን እመቃ-ወለድ ሥልጣኔ አድርጎ እንዲወሰድ ያደርጋል ማለትህ ነው።
ራሽድ፦ ልክ ነህ፣ምዕራባዊው ሥልጣኔ ሞራላዊ እሴቶችን የሚያፈራው የአምላክን ቅድስና ከግምቱ ውስጥ በማስወጣት ነው። በሙስሊሞች ዘንድ ግን በሰው ልጆች ሕብረተሰብ ውስጥ ሞራላዊ ስነምግባሮች ምንጫቸው ሰብአዊ አእምሮ ሳይሆን የግዴታ መለኮታዊ ሸሪዓ (ሕግ) መሆን ይኖርበታል። አእምሮ ብቻውን ከሆነ መዛነፉ አይቀሬ ሲሆን፣በመለኮታዊ ሸሪዓ ማእቀፍ ውስጥ ከሆኑ ግን ሞራላዊ ስነምግባሮቹ ምሉእና ምጡቅ ይሆናሉ።
ራሽድ፦ የተናገረው ነገር በእሴቶችና በጽንሰ ሀሳቦች ግንዛቤ መዋቅር ማእቀፍ ውስጥ የሚካተት ነው። ይህን መዋቅር በዝርዝር በማቅረብ ይዘቱን በአግባቡ ለመመልከት ረዥም ጊዜ የሚወስድ በመሆኑ ለቀጣዩ ውይይት ብናቆየው ይሻላል ባይ ነኝ።
የግብጽ ሁለተኛ ማእከለኛ ዘመን በጥንታዊ ግብጽ ታሪክ ከመካከለኛው መንግስት ቀጥሎና ከአዲሱ መንግሥት በፊት ወይም ከ1819 እስከ 1558 ዓክልበ. ድረስ የነበረው ጊዜ ነበር።
በዚሁ ዘመን ግብጻውያን አገራቸውን ለራሳቸው ብቻ የያዙት ብቻ ሳይሆን ብዙ ሴማዊ ሕዝቦች አብረው ይገኙ ነበር። ከዚህ ዘመን በፊት ወይም በኋላ በመነጻጸር በመዝገቦች ጉድለት ምክንያት ዘመኑ ደግሞ ሁለተኛው የግብጽ ጨለማ ዘመን ተብሏል።
ይህ የ13ኛው ሥርወ መንግሥት፣ የ14ኛው ሥርወ መንግሥት፤ የ15ኛው ሥርወ መንግሥት፤ የ16ኛው ሥርወ መንግሥት፤ የ17ኛው ሥርወ መንግሥትና የአቢዶስ ሥርወ መንግሥት ዘመኖች ያጠቀለለ ነበር። ከነዚህም ሁለት ወይም ሦስት ግብጽን በከፊል ያካፈሉባቸው ጊዜዎች ነበሩ። 14ኛውና 15ኛው ሥርወ መንግሥታት ደግሞ ግብጻዊ ሳይሆኑ ሴማዊ (በቋንቋ) ነበሩ።
በመካከለኛው መንግሥት 12ኛው ሥርወ መንግሥት መጨረሻ ንግሥት በሶበክነፈሩ ዘመን በ1821 ዓክልበ. ግድም በስሜን ግብጽ የተገኙት ሴማዊ ነጋዴዎች በራሳቸው ፈርዖን ሥር እንዲሆኑ ፈቀደች። ይህም 14ኛው ሥርወ መንግሥት ይባላል። የሚከተለው ግብጻዊ ንጉሥ ጤቤስን እንጂ መላውን ግብጽ ስላልገዛ 13ኛው ሥርወ መንግሥት ተብሎ ይታወቃል። ከዚሁ ሥርወ መንግሥት አንዱ ፈርዖን ኡሰርካሬ ኸንጀር (1774-66 ዓክልበ.) እራሱ ሴማዊ ስም (ኸንጀር = እሪያ፣ በግዕዝ ሕንዚር) እንዳለው ይታስባል። በ3 ሶበክሆተፕ ዘመን (1741 ዓክልበ.) የሴማውያን መንግሥት እንደ ተሠረዘ፣ ባርዮችም እንደ ሆኑ ይመስላል።
ከዚያው ለጊዜው የ13ኛው ሥርወ መንግሥት ፈርዖኖች መላውን ግብጽ እንደ ገዙ ይመስላል። ከመርነፈሬ አይ ዘመን በኋላ (1661 ዓክልበ.) ግን የግብጽ ኃይል እንደገና ደክሞ የአሞራውያን ሂክሶስ ወገን ወይም 15ኛው ሥርወ መንግስት ያንጊዜ ከከነዓን ወረሩ። የመርነፈሬ አይ ተከታዮች ከጤቤስ ሩቅ አልገዙም ነበር። በ1646 ዓክልበ. ወድቆ እሱም በ16ኛው ሥርወ መንግሥት በጠቤስና ተጨማሪ አቢዶስ መንግሥት ተተካ።
ሂክሶስ በ1596 ዓክልበ. የአቢዶስን መንግሥት አስጨረሱ፤ በ1591 ዓክልበ. ጤቤስንም ይዘው 16ኛውንም ሥ.መ. አስጨረሱ። በ1588 ዓክልበ. ግን አዲስ 17ኛው ሥ.መ. በጤቤስ ተነሣ። ከብዙ ጦርነት በኋላ ፈርዖኑ 1 አሕሞስ በ1558 ዓክልበ. ሂክሶስን በሙሉ አባረራቸው፤ ይህም የግብጽ አዲሱ መንግሥትና 18ኛው ሥርወ መንግሥት መሠረት ይቆጠራል።
ቀደም ሲል የኢትዮጵያ ቴሌኮሙኒኬሽን ኮርፖሬሽን በሚል ይታወቅ የነበረውና ከኀዳር 20 ቀን 2003 ዓ.ም ጀምሮ ኢትዮ-ቴሌኮም እየተባለ መጠራት የጀመረው የመንግሥት የልማት ድርጅት የሠራተኞች ማኅበር ክሡን ያቀረበው ሰኔ 27 ቀን 2003 ዓ.ም ነበር፡፡
የክሥ መዝገቡ የቀረበለት በሠራተኛና ማኅበራዊ ጉዳይ ሚኒስቴር የአሠሪና ሠራተኛ ጉዳይ ወሣኝ ቦርድ ሰኔ 30 ቀን 2003 ዓ.ም. የክሥ መዝገቡን መርምሮ በሰጠው ትዕዛዝ መሠረት ተከሣሽ ሐምሌ 7 ቀን 2003 ዓ.ም. መልሱን ይዞ እንዲቀርብ ነበር፡፡ ይሁንና በቀጠሮው ዕለት ተከሣሽ መልሱን ይዞ ለመቅረብ ጊዜው አጥሮብኛል ሲል ተለዋጭ ቀጠሮ እንዲሰጠው ለወሣኝ ቦርዱ አቤት ብሏል፡፡
አሜሪካዊያን ወደ ኤርትራ መጓዝ ቢፈልጉ በጉዟቸው ወቅት አደጋ ሊያጋጥማቸው እንደሚችል የዩናይትድ ስቴትስ የውጭ ጉዳይ ሚኒስቴር ማሳሰቡን የቀጠለ ሲሆን ወደዚያ ለማድረግ ያቀዱትን ማንኛውንም ጉዟቸውን ለሌላ ጊዜ እንዲያስተላልፉ በአፅንዖት መክሯል፡፡
ኤርትራ ውስጥ ‘የፀጥታ ችግር ሥጋት አለኝ’ ሲል የውጭ ጉዳይ መሥሪያ ቤቱ ቀደም ሲልም ግንቦት 2/2006 ዓ.ም (May 10, 2013) ተመሣሣይ ማስታወቂያ አውጥቶ የነበረ ቢሆንም ይህ ዛሬ፣ ሰኞ፣ ኅዳር 9/2006 ዓ.ም (November 18/2013) የወጣው አዲስ ማስታወቂያ የቀድሞውን የሚተካ መሆኑንም መሥሪያ ቤቱ ገልጿል፡፡
የኤርትራ መንግሥትም የሁሉንም የውጭ ዜጎች የሃገር ውስጥ እንቅስቃሴ የገደበ መሆኑን የአሜሪካ የውጭ ጉዳይ መ/ቤት በመግለጫው ጠቁሞ ገደቡ የሚሠራው በሁሉም ጎብኝዎችና የዩናይትድ ስቴትስን ዲፕሎማቶች ጨምሮ እዚያ በሚኖሩ የውጭ ሰዎች ላይ ሁሉ መሆኑንም አመልክቷል፡፡ ከአሥመራ ከተማ ለመውጣት የሚያስቡ ዲፕሎማቶች ከአሥር ቀናት በፊት ማመልከት እንደሚጠበቅባቸውም የውጭ ጉዳይ መሥሪያ ቤቱ የጉዞ ማስጠንቀቂያ አክሎ ገልጿል፡፡
በኢትዮጵያ የምናከናውነው ሥራ ዜጎችና ተቋሞች ይበልጥ አሳታፊ፣ ለሁሉም ተደራሽ እና የበለጸገ ኅብረተሰብ ለመፍጠር አስተዋጽኦ የሚያበረክት ሥራ እንዲሠሩ የሚረዳ ነው።
ከፍተኛ ጥራት ያላቸው ፕሮግራሞችን ለማዳረስ በዩናይትድ ኪንግደም፣ በኢትዮጵያና በዓለም ዙሪያ ከሚገኙ የሲቪል ማኅበረሰብ ድርጅቶች፣ ከመንግሥት ሚኒስቴር መሥሪያ ቤቶች እና ተቋሞች ጋር በጋራ እንሠራለን። ከምንሠራባቸው መስኮች መካከል ወጣቶችንና ማኅበረሰቡን ማሳተፍን፣ ማኅበራዊ ሥራ ፈጣሪነትንና ንቁ ዜጋ መፍጠርን የመሳሰሉት ይገኙበታል።
“መረጃ ለማግኘት ሲሉ የኢትዮጵያ ባለስልጣናት በዋናከተማዋ እምብርት በየጊዜው ጥቃት ይፈፅማሉ” ብለዋል፡፡ ሌፍኮ እንዳሉት “ድብደባ፣ ማሰቃየት እና በማስገደድ ቃል መቀበል ለጋዜጠኞች እና ተቃዋሚ ፖለቲከኞች የተገባ አይደለም።”
የሞዴል አምራቾችየቴክኒክ መዋጮየ GPS ትሪያንግል ታክቲክ መሳሪያዎች መሳሪያ ቴክኒካዊ ጽሑፍGPS ትሪያንግል WMቃለ መጠይቅፖድካስትንያለ ሞተር በአየር ተንሳፉፊውድድር
የሞዴል አምራቾችየቴክኒክ መዋጮየ GPS ትሪያንግል ታክቲክ መሳሪያዎች መሳሪያ ቴክኒካዊ ጽሑፍGPS ትሪያንግል WMቃለ መጠይቅፖድካስትንያለ ሞተር በአየር ተንሳፉፊ
ለሞዴልፒሎት እንኳን ደህና መጡ ፡፡ዩ +9.500 ገጾች ስለ አርአያ አውሮፕላኖች ስለ አርሲ ሞዴል መስራት ሁሉም ነገር ፡፡ የሙከራ ሪፖርቶች ፣ ሰነዶች ፣ ምክሮች እና ምክሮች ፣ በንድፈ ሀሳብ እና በተግባር ላይ ያሉ ትምህርታዊ ፊልሞች ፣ ... 1-2-3 ጠቅታዎች ...
Modellpilot.EU እንደ እስጢፋኖስ ኢች ዝርዝር መግለጫዎች በባለሙያዎች በብዙ ጥረት ፕሮግራም ተቀር isል ፡፡ ቪዲዮዎቹ በፍላሽ ላይ በከፍተኛው የ 20 ሰከንዶች ቆይታ ብቻ ሊሆኑ ችለዋል ፡፡ ይዘቱ ለሚከፈሉት አባላት ብቻ መታየት አለበት። ጨምሮ ውይይት ፣ መድረክ እና ብዙ ተጨማሪ።
በሞዴል የበረራ ባለሙያ መግቢያዎች የሞዴል ግላይደር የበረራ ሞዴል የአገራት በረራ ሞዴል የኤሌክትሪክ የበረራ ሞዴል የሞተር የበረራ ሞዴል ጀት የበረራ ሞዴል ሄሊፉል ፣ ሞዴል ፌስፌልግ ፣ ከአባላት ውይይት እና መድረክ ጋር ፣ በዚያን ጊዜ አዲስ ነገር እና የማይገኝ ፡፡ ክፍያውን የፈጸሙ አባላት ከተመዘገቡ በኋላ ለሙያዊ ልውውጥ እና ለስብሰባ የሚሆን ቦታ አላቸው ፡፡
ጓል 16-ዓመት መንእሰይ ሸዊት ተኸስተ ወልደትንሳይ ኣብ ክፍለ-ግዝአት ኖርዝ ከረላይና ከተማ ኬሪ ተማሃሪት ካልአይ ብርኪ ቤት-ትምህርቲ"ያ። ንሳን ጋንታአን ናይታ ክፍለ-ግዝአት ሻምፕዮን ብምኻን ን2ይ ጊዜ ተዓዊታላ። ሸዊት ንትራክን ንሃገር ኣቃራፅን ትወዳደር'ላ።
ኣቦኣ ኣቶ ተኸስተ ወልደትንሳይ ንዓአን ንምዕባያ ሓፍታን ንበይኑ ዘዕበየ ውፍይ ኣቦ’ዩ። “ንኹሉ’ቲ ብርቱዕ ፃዕሩን ውፍዩነቱን ብሓቂ’የ ዘድንቆን ዘመስግኖን ምኽንያቱ ውድድር ወይ ልምምድ ኣብ ዝህልወኒ መፂኡ ኸርእየንን ክድግፈንን ዝከአሎ ከሉ’ዩ ዝገበር። ብጣዕሚ ዕጉስ’ዩ ክልተ ኣዋልድ ምዕባይ ቀሊል ከም ዘይኮነ እርዳአኒ’ዩ” ክትብል ሸዊት ተዘሪባ።
ቂሊንጦ ውስጥ እስረኛ ይደበደባል፣ ተገዶ የማረሚያ ቤት ልብስ ለብሷል፣ ፍርድ ቤት በተደጋጋሚ የወርና ከዛ በላይ ቀጠሮ ይሰጠዋል። እስረኛው በበርካታ ጉዳዮች ተማሯል። አሁን ደግሞ ምግብ ተከልክሏል። ይህ በሆነበት በር ዘግተውበት ወጥተዋል። ይህ ሁሉ የሚደርስበት እስረኛ በር ዘግተውበት የሄዱ ፖሊሶች ላይ ጩኸት ማሰማት ጀመረ። በተነሳውግርግር ከክላሽ አልፎ መትረየስ ወደ እስረኛው ተተኮሰ። በዚሁ ሰዓት ዞን 2 እና ዞን 3 እየነደደ ነው። በሁሉም ዞኖች አሮጌ ፍራሾች ስለተቃጠሉ እስር ቤቱ በጭስ ታፍኗል። ፖሊስ የሚተኩሰው አስለቃሽ ጭስ እስር ቤቱን የባሰ በጭስ እንዲታፈን አድርጎታል። በዚህ በታፈነ እስረኛ ላይ የእሩምታ ተኩስ ይተኮሳል። ዞን 2 እና ዞን 3 ቤቶቹ በመቃጠላቸው እስረኛ ሊያልቅ ሲሆን ፖሊስ የዘጋውን በር ከፈተ። እስከዛ ሰዓት ድረስ ግን ብዙ እስረኞች ሞተዋል። ቆስለዋል። የመተንፈሻ አካል በሽታ ያለበት ውሃ እየተደፋለት፣ ሻወር ቤት ውስጥ ገብቶ፣ አፍና አፍንጫውን አፍኖ ለመትረፍ ችሏል። ራሱን ስቶ የወደቀው ብዙ ነበር።
ለቂሊንጦ እስር ቤት ቃጠሎ ምንም ገንዘብ አስፈላጊ አልነበረም። ሆኖም የእስረኛውን ልብስና ንብረት ሲወርሱ ገንዘብም ይዘዋል። ወደ ዝዋይ ከተጫኑት እስረኞች ብቻ ከ170 ሺህ ብር በላይ ወርሰዋል። ልብሱን በጆንያ እየጫኑ ውጭ ላሉ ሰዎቻቸው አስረክበዋል። በተለይ ይህ ቃጠሎ ይመጣል ብሎ ያላሰበው እስረኛ ለበዓል በቅጣትና በሌሎች መንገዶች በየቤቱ ብር ሰብስቦ ነበር። ይህንና እስረኛው በግሉ ያስቀመጠውን ብር የቀሙት አሳሪዎቹ ገንዘቡ ለቃጠሎ ማስፈፀሚያ የገባ ነው አሉ። ይህም አንደኛ የእስረኛውን ገንዘብ ለመቀማት ሲሆን በሌላ በኩል የእስር ቤቱ ቃጠሎ ታስቦበት እና ሆን ብሎ የተደረገ ለማስመሰል ነበር። በዚህ አልበቃቸው ስላለ በምርመራ ወቅት እስረኞች ብር እንደገባላቸው እንዲያምኑ ተደረገ። ለዚህ የጦስ ዶሮ የሆኑት ደግሞ ዶ/ር ፍቅሩ ማሩ ናቸው። እስረኞቹ በሀሰት እንዲያምኑ በተደረገው መሰረት ዶ/ር ፍቅሩ ማሩ ከ1 ነጥብ 5 ሚሊዮን ብር በላይ ለቃጠሎው ማስፈፀሚያ እንዳስገቡ ተደርጎ ቀርቧል። ግንቦት 7፣ ኦነግና አልሻባብ የት እንዳሉ የማያውቋቸው እስረኞች ከእነዚህ ድርጅቶች ጋር በመገናኘት እስር ቤቱን ሰብረው ወደ ድርጅቶቹ ሊቀላቀሉ ነበር ተብለው ተከሰሱ። እነዚህን እስረኞች ወደ ኤርትራ፣ ወደ ኬንያ እና ሶማሊያ ለማጓጓዝ 80 አውቶቡስ እስር ቤቱ አጠገብ ቆሞ እየጠበቀ ነበር ተብሎ የፈጠራ ክስ ቀርቦባቸዋል።
በቃጠሎው ወቅት በተተኮሰ ጥይት በርካቶች ቆስለዋል። ሞተዋል። ሆኖም በምርመራ ወቅት እስረኞች በእሳትና በጥይት የተገደሉትን “እኔ ነኝ የገደልኩት” ብለው እንዲያምኑ ተደርገዋል። አንድ ሰው እስከ 5 ሰው ገድለሃል ተብሏል። ምርመራው አሰቃቂ ስለነበር ያልሞተ ሰው ሁሉ ገድያለሁ ያለ እስረኛ አለ። እስረኞች የሚያድሩበት ቆርቆሮ ቤት ነው። ከጎኑ ደግሞ ሶስት መግረፊያዎች አሉ። አንድ እስረኛ ሲገረፍ ሌላው የሚሆነውን ይሰማል። ከ170 በላይ እስረኛ ተሰቅሎ ሲገረፍ ሌላው ይሰማል። በዚህ ሁሉ መከራ የስነ ልቦና ችግር ያጋጥማል። ይህን ሁሉ ሰቆቃ ሲሰማ የሰነበተ አንድ እስረኛ ሳይገረፍ ገና ወደ ምርመራ ክፍሉ ሲገባ ያልገደለውን ገደልኩ ብሏል። እስረኛው ማንን እንደገደለ ሲጠየቅ ” ጠሃን እኔ ነኝ የገደልኩት “ይላል። መርማሪዎቹ አልተስማሙም። ጠሃን በተመሳሳይ ሁኔታ ለሌላ ሰው አድለውታል። በዚህ መከራ ወቅት እንትናን ገድየዋለሁ ብሎ ከመርማሪው ይሁንታ ማግኘት ቀላል አይደለም። ከሰቆቃ ያድናል። እስረኛው አሁንም ሞቷል የተባለ ሰው ስም ጠርቶ እኔ ነኝ የገደልኩት ይላል። ሲሰማ የሰነበተው መከራ እንዳይደርስበት ነው። አሁን የጠራው ሟችንም ቀድሞ የተመረመረ “እድለኛ” ወስዶታል። እስረኛው በዚህ ሁኔታ እስከ አምስት ሰው እየጠራ ” እድሉን ይሞክራል”። አልቀናውም። በሙሉ ተይዘዋል። መርማሪውም ” ተይዘዋል” እያለ ሌላ እድል ይሰጠዋል። አምስተኛ ላይ የሰጠኝ ሙሉን ስም ጠራ። “እስኪ ቆይ” ብሎ መርማሪው መዝገቡን አገላበጠና ” ያዘው አልተያዘም! አለው። ሰጠኝ ሙሉን ገድለኸዋል ተብሎ ተከሰሰበት። የቂሊንጦ ድራማ እንዲህ ነው። ሰው ባልሰራው የሚከሰስበት ድራማ!
1. አባላት፣ አገልግሎት ሰጪዎችና ሌሎች ባለድርሻ አካላት በጤና መድህን ሥርዓቱ አፈፃፀም በተለይም በአገልግሎት አሰጣጥ ላይ ያላቸውን አስተያየትና ቅሬታ በመመርመር ተገቢው መፍትሄ መሰጠቱን መከታተልና ማረጋገጥ፤
3. ተቀባይነት ያላቸውን ግልፅና ቀላል የቅሬታ ማቅረቢያ መንገዶችን በመቀየስ (የቅሬታ ማቅረቢያ ቅጾችን በማዘጋጀት) ፣ ለውሳኔ በማቅረብ ተግባራዊነታቸውንም ማረጋገጥ፤
7. ከመደበኛ ቅሬታ ማቅረቢያ መንገዶች ውጪ በህብረተሰቡ፣ በተለያዩ የህትመትና ብሮድካስት ሚዲያዎች፣ በማህበራዊ ሚዲያዎችና በሌሎች መንገዶች በኤጀንሲው ሥራ ላይ የሚነሱ (የሚቀርቡ) ቅሬታዎችንና ችግሮችን መረጃ ሰብስቦ በመተንተን ተገቢውን ምላሽ ማዘጋጀትና ማሰራጨት፤ እንዲሁም የኤጀንሲን መልካም ገፅታ የሚገነቡ መረጃዎችን ለህብረተሰቡ ተደራሽ ለማድረግ ከኮምንዩኬሽንና ሞቢይዜሽን ዳይሬክቶሬት ጋር ተባብሮ መስራት፤
8. በየጊዜው በሚቀርቡ ቅሬታዎች ላይ መወሰድ ስላለባቸው መፍትሄዎች እና እርምጃዎች ከሚመለከታቸው ባለድርሻ አካላት ጋር በመወያየት ችግሮቹ እንዳይደገሙና የአገልግሎት ጥራት ደረጃ እንዲሻሻል ማገዝ፤
9. የኤጀንሲው ሠራተኞች ስለ ደንበኞች እርካታና ስለ ኤጀንሲው የቅሬታ አያያዝ ሥርዓት እውቀት እንዲኖራቸውና ለተግባራዊነቱም አስተዋጽኦ እንዲያደርጉ በተወሰነ ጊዜ ስልጠና መስጠት፣
10. በቅርንጫፍ ጽ/ቤቶች የደንበኞች እርካታ ማረጋገጫ የሥራ ክፍሎች የስራ መመሪያ ማንዋሎች መሟላታቸውን ማረጋገጥ በየጊዜውም እንደአስፈላጊነቱ እንዲሻሻሉ ማድረግ፤
ኮንስትራክሽን ኮምፒተር ሶፍትዌር (ሲ.ሲ.ኤስ.) በ RIB CCS moniker ስር አዲስ ማንነት እየወሰደ ነው ፡፡ ይህ ከኩባንያው የቅርብ ጊዜ አጋርነት እና ከሶፍትዌር ሁለገብ ሪአብ ሶፍትዌር SE 100% ካገኘ በኋላ ነው - በህንፃ እና በኮንስትራክሽን ኢንዱስትሪ ውስጥ የፈጠራ ባለሙያ
አንድሪው ስኩደር ፣ አርቢ ሲ.ሲ.ኤስ. ዋና ሥራ አስፈፃሚው የአዳዲስ የቴክኖሎጂ ፍላጎቶች ፣ የአዳዲስ አስተሳሰብ እና የአሠራር ዘዴዎች አፈፃፀም እና የባለአክሲዮኖች አሰላለፍ በዲጂታል ትራንስፎርሜሽን ምክንያት የአጋርነት እና የሽምግልና ጥቅሞች ብዙ ናቸው ብለዋል ፡፡
"ከ RIB ጋር ያለው ሽርክና ለ RIB CCS በ R & D ውስጥ ኢንቬስትሜንት ፣ እንደ አዲስ የግንባታ ኢንዱስትሪ ደመና መድረክ ፣ አዲስ ሰርጦች ለገበያ እና ከሌሎች የ RIB ኩባንያዎች ጋር ሽርክና የመሳሰሉ አዳዲስ ቴክኖሎጂዎችን እና አዳዲስ መፍትሄዎችን የማግኘት ዕድል ይሰጣል" ይላል.
ከአዲሱ ስማችን እና ማንነታችን ውጭ እንደተለመደው የንግድ ሥራ መሆኑን ለደንበኞች ማረጋገጥ እንችላለን ፡፡ ደንበኞች የለመዱትን ተመሳሳይ መፍትሄዎችን ፣ ድጋፎችን እና አገልግሎቶችን መስጠታችንን እንቀጥላለን እንዲሁም የራሳችንን የመፍትሄ ቁልል የሚያሟሉ አዳዲስ የፈጠራ ቴክኖሎጂዎችን እናገኛለን ፡፡
በኮንስትራክሽንና ኢንጂነሪንግ ኢንዱስትሪ ውስጥ የወጪ እና የድርጅት አስተዳደር መፍትሄዎችን በማቅረብ ረገድ የ RIB በሲሲኤስ ውስጥ ያለው ኢንቬስትሜንት የኩባንያውን የገቢያ መሪነት ያረጋግጣል ፡፡
የአፍሪካ አህጉር በእኛ አይቲዎ 4.0 እና MTWO የመሣሪያ ስርዓት ቴክኖሎጂ ከፍተኛ ጥቅም እናገኛለን ብለን እናምናለን ፡፡ በህንፃ እና በመሠረተ ልማት ኢንዱስትሪዎች ውስጥ ለ 5 ዲ BIM ዲጂታል ለውጥ ዓለም አቀፍ የገቢያ መሪ እንደመሆናችን መጠን የ RIB CCS ን ለመመስረት የኩባንያው ስም እንደገና መስጠቱ አስፈላጊ ተልእኮችን ነው ብለዋል RIB Software SE ሊቀመንበር እና ዋና ሥራ አስፈፃሚ ቶም ዎልፍ .
የ RIB CCS አዲሱ የእይታ ማንነት የሁለቱን አካላት የኢንዱስትሪ መፍትሄዎች ጥምረት የሚያንፀባርቅ እና የ RIB መሪ ምርትን አቅርቦትን ‹አይቲዎ› ን ያካተተ ነው ፡፡ በገበያው ላይ ምርቱ የመጨረሻ-እስከ-መጨረሻ 5 ዲ የድርጅት መፍትሔ ብቻ ነው ፡፡ ቢግ ዳታ ቴክኖሎጂን በመጠቀም አይቲዎ የንግድ ግንባታ እና የግንባታ ሂደቶችን ያቀናጃል ፣ አካላዊ ግንባታ ከመጀመሩ በፊት ሕንፃዎች እና መሠረተ ልማቶች በትክክል እንዲነደፉ ያስችላቸዋል ፡፡
‹አብሮ መሮጥ› ከሚለው ፅንሰ-ሀሳብ ጋር በመተባበር RIB CCS የምህንድስና እና የኮንስትራክሽን ኢንዱስትሪን ለመለወጥ እና ለወደፊቱ ለሚመጣው ትውልድ መጪውን ቅርፅ ለማስያዝ ይመስላል ፡፡
ስኩደር “ይህ በረጅሙ እና በታዋቂው የ CCS ታሪክ ውስጥ አስደሳች አዲስ ምዕራፍ ነው እናም እኛ በአዲሱ ስማችን እና ማንነታችን አማካኝነት ከፍ ካሉ ባለድርሻ አካላት ጋር ያለንን ግንኙነት የበለጠ ለማጠናከር ቆርጠናል ፡፡
ከአራት አስርት ዓመታት በላይ አርቢ ሲ.ሲ.ኤስ. ከ 1,800 በላይ ደንበኞችን እና ከ 40,000 በላይ አገራት ውስጥ 50 ተጠቃሚዎችን በማገልገል ለኮንስትራክሽንና ኢንጂነሪንግ ኢንዱስትሪ ልዩ የሶፍትዌር መፍትሔዎች አቅራቢ ሆኖ ተመራጭ ሆኗል ፡፡ ከ 35 ዓመታት በላይ በሙያው ፣ በስሜታዊነት እና በፈጠራ ሥራ የተደገፈ RIB CCS በዲዛይን ፣ ለዓላማ ተስማሚ የሆኑ እና ምርታማነትን ለማሳደግ ፣ የአሠራር ሞዴሎችን ለመቀየር እና ለሚያገለግላቸው ንግዶች እሴት ለመጨመር ያለሙ የሶፍትዌር መፍትሄዎችን ይሰጣል ፡፡ RIB CCS የ RIB ሶፍትዌር SE ኩባንያ ሲሆን በኢንጂነሪንግ እና በኮንስትራክሽን ኢንዱስትሪ ለውጥ እና ዲጂታላይዜሽን ፈር ቀዳጅ ነው ፡፡
RIB Software SE በህንፃ እና በኮንስትራክሽን ኢንዱስትሪ ውስጥ ፈጠራ ነው ፡፡ ኩባንያው በዓለም ዙሪያ በተለያዩ ኢንዱስትሪዎች ውስጥ ለሚገኙ የግንባታ ኢንተርፕራይዞች እና ፕሮጄክቶች እጅግ የላቀ ዲጂታል ቴክኖሎጂዎችን ያዘጋጃል እንዲሁም ያቀርባል ፡፡ አይቲዎ 4.0 ፣ አርቢአይ ደመናን መሠረት ያደረገ መድረክ በ 5 ዲ ቢአይኤ ላይ በመመርኮዝ ለኮንስትራክሽን ኩባንያዎች ፣ ለኢንዱስትሪ ኩባንያዎች ፣ ለገንቢዎች እና ለፕሮጀክት ባለቤቶች ፣ ወዘተ ከአይ ውህደት ጋር በመመሳጠር በዓለም የመጀመሪያ የድርጅት የደመና ቴክኖሎጂን ይሰጣል ፡፡. የሶፍትዌር SE በአይቲ እና በኢንጂነሪንግ ላይ ያተኮረ ሲሆን የግንባታ ምርታማነትን ለማሳደግ አዲስ አስተሳሰብን ፣ አዲስ የአሠራር ዘዴዎችን እና አዳዲስ ቴክኖሎጂዎችን በመፈለግ እና በማምጣት በግንባታ ፈጠራ ውስጥ ፈር ቀዳጅ ይሆናል ፡፡ አርአይቢ ዋና መስሪያ ቤቱ በቻትዋ ስቱትጋርት ፣ ጀርመን እና ሆንግ ኮንግ ውስጥ የሚገኝ ሲሆን እ.ኤ.አ. ከ 50 ጀምሮ በዋና መደበኛ የፍራንክፈርት የአክሲዮን ልውውጥ ላይ ተዘርዝሯል ፡፡ በዓለም ዙሪያ ከ 2011 በላይ በሆኑ ሀገሮች ውስጥ ከ 2,700 በላይ ተሰጥኦዎች በመኖራቸው አር ቢ የኮንስትራክሽን ኢንዱስትሪውን ወደ በጣም የተራቀቀ እና ዲጂታል ወደ ሚለውጠው ለመለወጥ ኢላማ አድርጓል ፡፡ ኢንዱስትሪ በ 25 ኛው ክፍለ ዘመን ፡፡
በቅርቡ በአዲስ አበባ በነፋስ ስልክ ላፍቶ ክፍለከተማ ጀሙ በሚባል አካባቢ፣ በቦሌ ክፍለከተማ የረር በሚባል አካባቢ፣ በፈረንሣይ ለጋሲዮንና ኮተቤ አካባቢ የተወሰዱ “ኃላፊነት የጎደላቸው ቤት የማፍረስ እርምጃዎች ዜጎችን ቤት አልባ አድርገዋል” ብሏል ድርጅቱ።
እዚ ካብ ወርሒ ሓምለ ናይዚ ዓመት’ዚ ኣብ ግብሪ ዝውዕል ሕድሽ ሕጊ፣ ኤርትራውያን ንዝርከብዎም ናይ ወጻኢ ዜጋታት ከቢድ ሻቅሎት ፈጢሩ ከምዘሎ’ውን ምንጭታት ሬድዮ ኤረና ካብታ ሃገር ሓቢሮም።
ኣብ ስዑዲ ዓረብ ማእከላይ ገምጋም ወርሓዊ እቶት ናይቶም ኣብ መዓልታዊ ስራሕ ዝተዋፈሩ ኤርትራውያን ካብ 2500 ክሳብ 3000 ሽሕ ሪያል ከምዝግምገም ዝጠቕሱ ምንጭታት ሬድዮ ኤረና፣ ኣብ ርእሲ’ቲ ንገዛ ክራይን ካልእ መነባብሮን ዝኸፍልዎ ከቢድ ወጻኢታት፣ ንነፍሲ ወከፍ ኣባል ስድራ ወርሓዊ ዝኽፍል 100 ሪያል ዘገድድ ሕጊ ምውጽኡ፣ ተወሳኺ ጾር ምዃኑ’ዮም ዘማርሩ።
እዚ ስዑዲ ዓረብ ኣውጺኣቶ ዘላ፣ ነፍሲ ወከፍ ተኣላዩ ኣባል ናይ ወጻኢ ስድራ ንወርሒ 100 ሪያል ክኽፈለሉ ዘገድድ ሓድሽ ሕጊ፣ በዚ ደው ከይበለ፣ ኣብ ነፍሲ ወከፍ ዓመት ብሓደ ሚእቲ እናዛየደ ኣብ 2020 ዓ.ም ንነፍሲ ወከፍ ኣባል ስድራ ወርሓዊ 400 ሪያል ክኽፈሎ ምዃኑ ዝሕብር’ዩ።
ኣብ ስዑዲ ዓረብ ዝርከቡ ብዙሓት ኤርትራውያን ስድራቤታት ብዘይካ’ቲ ንኤምባሲ ኤርትራ ክከፍልዎ ዝግደዱ ክልተ ካብ ሚእቲ፣ መሓደሲ ፓስፖርትን ካልእን፣ እዚ ብንግስነት ስዑዲ ተኣዊጁ ዘሎ፣ ነፍሲ ወከፍ ኣባል ስድራ ወርሓዊ 100 ሪያል ክኽፈል ዘገድድ ውሳኔ፣ ብዝበኣሰ ኣሻቒልዎም ይርከብ።
ንግስነት ስዑዲ ዓረብ ብዘይካ’ቲ፣ ኣብታ ሃገር ንዝርከቡ ናይ ወጻኢ ሰራሕተኛታት፣ ንነፍሲ ወከፍ ኣባል ስድራ ወርሓዊ 100 ሪያል ስዑዲ ክኸፍሉ ዘገድድ ሓድሽ ሕጊ ምውጽኣ፣ መንበሪ ፍቓድ ወረቓቕቲ ንምሕዳስን ታሪፍ ኣገልግሎታት ማይን ኤሌክትሪክን’ውን ክትውስኸሉ ምዃና’ያ ትገልጽ።
ሕብረት ኤውሮጳ፣ ስደተኛታት ንዘጎዓዕዛ ጀላቡ ካብ ገማግም ባሕሪ ሊብያ ከይተበገሳ ንምዕናወን ወትሃደራዊ ስጉምቲ ክወስድ ካብ ባይቶ ጸጥታ ሕቡራት ሃገራት ፍቓድ ይሓትት ኣሎ።
እንተኾነ እዚ ናይ ሕብረት ኤውሮጳ ተበግሶ፣ ነቶም ኣብ ሓያሎ ሃገራት ኣብ ሕማቕ ኩነታት ተቐርቒሮም ዝርከቡ 10ታት ኣሽሓት ስደተኛታት ናብ ውሑስ ቦታ ንኸይሰግሩ ኣፍደጌታተን ንምዕጻው ዝተጠቕማሉ ሜለ’ዩ ብምባል ተጣበቕቲ ሰብኣዊ መሰላትን ሕቡራት ሃገራትን ተቓዊሞሞ’ዮም።
ሃገራት ሕብረት ኤውሮጳ፣ ብሕጋዊ መስርሕ 5 ሽሕ ስደተኛታት ከጣይሳ ምዃነን ብምግላጽ፣ እቲ ዝበዝሐ ግና ነናብ ዓዱ ዝምለሰሉ መንገዲ ክናደ ኣለዎ ዝብል መርገጺ’ዩ ዘለወን።
ሕብረት ኤውሮጳ፣ ነዚ ስደተኛ ናብ ኤውሮጳ ንኸይሰግሩ፣ ኣብ ዘይሕጋዊ ምስግጋር ስደተኛታት ክነጥፋ ይኽእላ’የን ንዝተባህላ ኣማኢት ጀላቡ ኣብ ገማግም ባሕሪ ሊብያ ንምዕናወን ካብ ባይቶ ጸጥታ ፍቓድ ይሓትት ኣሎ።
ኣብዘን ዝሓለፋ ሓሙሽተ ኣዋርሕ፣ ዜጋታት ኤርትራ ኢትዮጵያ፣ ሶማልን ሶርያን ዝርከብዎም ልዕሊ 30 ሽሕ ስደተኛታት ብማእከላይ ባሕሪ ናብ ኢጣልያ ብምእታው ናብ ኩለን ሃገራት ኤውሮጳ ፋሕ ክብሉ እንከለዉ፣ ኣስታት 1800 ከኣ ኣብ ማእከላይ ባሕሪ ከምዝጠሓሉ ጸብጻብ ላዕለዋይ ኮሚሽን ስደተኛታት ሕቡራት ሃገራት የመልክት።
«ነገር ግን የዘመኑ ፍጻሜ በደረሰ ጊዜ እግዚአብሔር ከሴት የተወለደውን ከሕግም በታች የተወለደውን ልጁን ላከ፤ እንደ ልጆች እንሆን ዘንድ፥ ከሕግ በታች ያሉትን ይዋጅ ዘንድ» (ገላ. 4፡4)።
ከብሉይ ኪዳን መጨረሻ (ሚልክያስ) አንሥቶ እስከ መጥምቁ ዮሐንስ መምጣት ድረስ በነበረው 400 የዝምታ ዓመታት ውስጥ በመንፈስ ተመርቶ የእግዚአብሔርን ቃል የሚናገር ነቢይ አልተነሣም ነበር። በዚህ ወቅት በባቢሎናውያን፥ በፋርሳውያን፥ በግሪካውያንና በአይሁዳውያን አማካይነት የዓለም ሕዝብ ባህል መለወጥ ችሏል። በዚህም እግዚአብሔር ዓለምን ለልጁ ለኢየሱስ ክርስቶስ መምጣት እያዘጋጀ ነበር።
ፖለቲካና ሃይማኖት ብዙም አይጣጣሙም። የቤተ ክርስቲያን መሪዎች በፖለቲካ ውስጥ እጃቸውን በሚያስገቡበት ጊዜ ለእግዚአብሔር መንግሥትና ለዚህ ዓለም መንግሥት በሚጠቅሙ ነገሮች መካከል ግጭት ይከሰታል። መገዛት ያለብን ለየትኛው መንግሥት ነው? ለምድራዊው መንግሥት ወይስ ለሰማያዊው መንግሥት? ለክርስቲያኖች በፖለቲካ ውስጥ መሳተፉ መልካም ቢሆንም፥ የቤተ ክርስቲያን መሪዎች ግን ሃይማኖትንና ፖለቲካን ከመቀላቀል መጠንቀቅ አለባቸው። የቤተ ክርስቲያን መሪዎች የአንድን ፖለቲካ አጀንዳ ወይም የፖለቲካ ፓርቲ ደግፈው መታገል የለባቸውም። ነገር ግን ሰዎች በእግዚአብሔር ቃል ላይ ተመሥርተው መንፈሳዊ ውሳኔዎችን እንዲያስተላልፉ መርዳት አለባቸው። እንደ ብሉይ ኪዳን ነቢያት፥ የእግዚአብሔርን ቃል መርሆዎችን አለመከተል ስለሚያመጣው ጥፋት ማስጠንቀቅ አለባቸው። በፖለቲካ ተግባሮች ላይ የሚሳተፉ ክርስቲያኖች ከሁሉ በፊት ለእግዚአብሔር ታማኝ በመሆን በመጽሐፍ ቅዱስ መርሆዎች መሠረት መኖርና መተዳደር ይኖርባቸዋል።
የውይይት ጥያቄ፡- ሀ) ክርስቲያኖች በአገራቸው ፖለቲካዊ ጉዳዮች ላይ በንቃት መሳተፍ የሚያስፈልጋቸው ለምንድን ነው? ለ) የቤተ ክርስቲያን መሪዎች ሃይማኖተኞችና ፖለቲከኞች በመሆናቸው ምክንያት ችግሮች ሲከሰቱ የተመለከትከው እንዴት ነው? ሐ) የቤተ ክርስቲያን መሪዎች በፖለቲካና በአገራችን ጉዳዮች ላይ ምን ምን ኣስተዋጽኦዎችን ሊያበረክቱ ይችላሉ?
ጊዜው እየገፋ ሲሄድ፥ በኢየሩሳሌም ከተማ በተለያዩ የሃይማኖት መሪዎች መካከል ዐቢይ ትግል ይካሄድ ጀመር። ካህናት የሃይማኖትና የፖለቲካ መሪዎች ሲሆኑ፥ የፖለቲካ ሥልጣን ከተቀደሰ አኗኗር በላይ አስፈላጊ እየሆነ መጣ። ብዙም ሳይቆይ የሃይማኖት መሪዎች ልክ እንደ ዓለማውያን ዐይነት ፖለቲካዊ አቅጣጫ በመያዝ፥ እግዚአብሔር በማይፈልጋቸው መንገዶች ይጓዙ ጀመር። አይሁዶችን በመንፈሳዊ አምልኮ የመምራት ኃላፊነት ከተሰጣቸው ካህናት መካከል ሁለት ዐበይት የፖለቲካ ቡድኖች ብቅ አሉ። እነዚህ ሁለቱ ቡድኖች በአይሁድ ሕዝብ ላይ ለመንገሥ ይችሉ ዘንድ ከአሕዛብ ሞገስ ለማግኘት አጥብቀው ታገሉ። እነዚህ ሁለቱ ቡድኖች ወይም ቤተሰቦች ኦኒያዶችና ጦቢያቶች ይባላሉ። ኦኒያዶች አክራሪዎች ነበሩ። ኦኒያዶች የአይሁድን ባህል ጠብቆ ለማቆየት ባላቸው ጽኑ ፍላጎት መሠረት፥ ከግሪክ ባህል ጋር የሚደረገውን ውህደት በመጠኑ ብቻ ለማድረግ ፈለጉ። ጦቢያዶች የአሕዛብ ባህልን ለመከተል የተዘጋጁ በመሆናቸው፥ አይሁዶች አንዳንድ ጥብቅ ባህላዊ ልማዶቻቸውን ትተው የግሪኮችን የአኗኗር ስልት እንዲከተሉ ያበረታቷቸው ነበር። ጦቢያዶች መጀመሪያ ከፕቶሎሚዎች በኋላም ከሴሉሲዶች ግብር ለመሰብሰብ ውክልና በማግኘታቸው፥ በይሁዳ ሕዝብ ላይ ፖለቲካዊ ሥልጣንን ጨበጡ። እነዚህ ሰዎች በአብዛኛው ስግብግቦች ነበሩ። ጦቢያዶች ግሪኮች የሚጠይቁትን ግብር ብቻ ሳይሆን ለራሳቸው ጭምር ሕዝቡን እያስገደዱ ግብር ይሰበስቡ ነበር። ይህም የኋላ ኋላ፥ ተራ ሕይወት በሚመሩት ሰዎች ዘንድ እንዲጠሉ አድርጓቸዋል። የሀብታም ነጋዴ ቤተሰቦች ግን የጥቅሙ ተካፋዮች ነበሩ።
ጦቢያዶችን የሚከተሉ ሀብታም ቤተሰቦች የአይሁድን ባህል ለመለወጥና ለአሕዛብ ተስማሚ ለማድረግ ፈለጉ። ስለሆነም፥ አይሁዶች ወደ «ዘመናዊነቱ» በማድላት ባህላቸውንና አምልኳቸውን ሳይቀር ከአሕዛብ ጋር እንዲያስማሙ አበረታቷቸው። በአዲስ ኪዳን ዘመን የጦቢያድ ቡድን ትውልዶች፥ ሰዱቃውያን ይባሉ ነበር። እነዚህ ገዥዎቻቸው ከነበሩት አሕዛብ (ማለትም፥ ግሪካውያንና ሮማውያን) ጋር ለመስማማት የሚችሉትን ሁሉ ከማድረግ የማይመለሱና የፖለቲካ ሥልጣን የነበራቸው ቡድኖች ነበሩ።
ለብሉይ ኪዳን ታማኝ ሆነው ልዩ ባህላቸውንና እምነታቸውን ጠብቀው ለመኖር የፈለጉ ብዙ አይሁዶች ነበሩ። እነዚህ ኣይሁዶች ጦቢያዶችን በመቃወም ሃሲዲያን የተባለ ሌላ ቡድን መሠረቱ። በይሁዳ ይህ ቡድን በአሕዛብና የአሕዛብን ባህል በመደገፍ አይሁዶች የግሪኮችን ባህል ይበልጥ እንዲቀበሉ ባደረጉት ሀብታም የአይሁድ መሪዎች ላይ ዐመፅ እንዲቀሰቀስ ኣደረጉ።
የውይይት ጥያቄ፡- ዳን. 11፡36-45 አንብብ። ሀ) በዚህ ክፍል የታየው ባህላዊ ትግል ምንድን ነው? ለ) ከሰሜን ንጉሥ ትውልዶች አንደኛው በኢየሩሳሌም ላይ ምን ያደርጋል? ሐ) ዳንኤል ይህ ዘመን ለአይሁዶች ምን ዓይነት ዘመን እንደሚሆን ገለጸ?
በዚህ ጊዜ ሴሉሲዶች ፕቶሎሚዎችን አሸንፈው ጳለስቲናን ተቆጣጠሩ። የሴሉሲድ መሪ የነበረው አንቲዮክስ ግልላዊ መንግሥቱን ለማስፋፋት አሰበ። ነገር ግን አዲሱ የሮም መንግሥት በዚህ ጊዜ በመስፋፋት ላይ ነበር። አንቲዮክስ ግሪክን ለመቆጣጠር በሞከረ ጊዜ ሮማውያን አሸነፉት። ከዚያም ለጦር ጉዳት ካሳ እንዲከፍል አስገደዱት። አንቲዮከስ እየተዳከመ ሲሄድ በመንግሥቱ ውስጥ የነበሩ ጠንካራ ፓርቲዎች ዐመፁበት። እርሱ ከሞተ በኋላ በእግሩ የተተካው የሴሉሲድ ንጉሥ ለሮም የሚከፍለውን ገንዘብ የግድ ማግኘት ነበረበት። ስለሆነም፥ አይሁዶች ቀደም ሲል ይከፍሉት ከነበረው ግብር በተጨማሪ እጥፍ እንዲከፍሉ መጣሉ ብቻ ሳይሆን፥ ወደ የቤተ መቅደሱ የሚመጣውንም ገንዘብ በሙሉ እንዲሰጡት ጠየቀ። አይሁዶች በዚህ ፖሊሲ ላይ ከማመፃቸው በፊት ተገደለ።
ይህ መሪ በሞተበት ወቅት ልጆቹ ገና ሕፃናት በመሆናቸው፥ አንቲዮከስ ኤፕፋነስ (ትርጉሙ የእግዚአብሔር መገለጥ) የተባለ ወንድሙ ዙፋኑን ያዘ። ይህኛው አንቲዮከስ የአይሁዶች ብርቱ ጠላት ሆነ። እንደ ታላቁ እስክንድር ድል ነሺ በመሆን፥ የግሪክን (ሴሉሲድ) መንግሥት ክብር ለመመለስና ሰዎች ሁሉ የግሪክን ባህል እንዲከተሉ ለማስገደድ ጣረ። ይህ ሰው ንጉሠ ነገሥት ከሆነ በኋላ፥ ሁለት አይሁዶች ከአንቲዮከስ ጋር ለመነጋገር ወደ አንጾኪያ ሄዱ። ከእነዚህ መካከል አንዱ ስለ ግብሩ መጨመርና ከቤተ መቅደሱ ስለሚወሰደው ገንዘብ በማማረር የገለጸው የአይሁድ ሊቀ ካህናት ነበር። ሌላው ደግሞ የሊቀ ካህናቱን ወንበር ለመውሰድ የፈለገው ጄሰን የተባለ የገዛ ወንድሙ ነበር። ጄሰን የሊቀ ካህንነቱን ወንበር ከያዘ የግሪክን ባህል እንደሚያስፋፋና ለአንቲዮከስም ጠቀም ያለ ገንዘብ ከቤተ መቅደሱ ካዝና ለመስጠት እንደሚችል ገልጾ ኣግባባው። አንቲዮከስ የግሪክን ባህል ለማስፋፋት ፍላጎት ስለ ነበረው፥ ጄሰንን ሊቀ ካህናት አደረገው። (ከዚህ ጊዜ ጀምሮ፥ ግሪኮች የእነርሱን ፖሊሲ የሚደግፍ ሊቀ ካህናት ሲሾሙ ኖረዋል።)
ጄሰን ወደ አገሩ እንደተመለሰ የግሪክን ባህል ለማስተዋወቅ ደፋ ቀና ይል ጀመር። የአይሁድ ወጣቶች የግሪኮችን ባህልና ስፖርት የሚለማመዱበትን ጂምናዚየም ገነባ። አይሁዶች ግሪኮች እንዳለመሠልጠን አድርገው የሚመለከቱትን ወንድ ልጆችን የመግረዝ ባህላቸውን እንዲያቆሙ አዘዘ።
የሊቀ ካህናቱን መንበር ለመጨበጥ ግን ፖለቲካዊ ትግሉ ተጧጡፎ ቀጠለ። መነሊስ የተባለ አንድ የቤተ መቅደስ ወታደር ዓመታዊ ግብሩን እንዲያስረክብ ወደ አንጾኪያ ተልኮ ነበር። ምንም እንኳ ይህ ሰው በብሉይ ኪዳን ሕግ መሠረት ከኣሮን የትውልድ ሐረግ ወገን ባለመሆኑ ሊቀ ካህን መሆን ባይችልም፥ መነሊስ ለአነቲዮከስ ጉቦ በመስጠት ይህን ሥልጣን እንዲሰጠው ጠየቀ። መነሊስ የሊቀ ካህንነቱን ሥልጣን ከመያዝም አልፎ፥ ትክክለኛ ሊቀ ካህን ሊሆን የሚገባውን የጄሰንን ወንድም መግደሉ አይሁዶችን ይበልጥ አስቆጣ።
በተከታዩ ዓመት ማለትም በ168 ዓ.ዓ. አንቲዮከስ ግብፅን በመውጋት ዋና ከተማዋን ለመያዝና ራሱንም ንጉሥ አድርጎ ለመሾም አሰበ። ነገር ግን ሮማውያን ኣንድ የልዑካን ቡድን ልከው አንቲዮከስ የግብፅ ንጉሥ ለመሆን የነበረውን ምኞት እንዲሰርዝ አስገደዱት። ከዚህ ጊዜ ኣንሥቶ ሮም ለቀጣይ 100 ዓመት የዓለም ኃያል አገር ሆነች። ነገር ግን እንቅስቃሴአቸው በመካከለኛው ምሥራቅ በተለይም በኢየሩሳሌም ጎልቶ አይታይም ነበር።